केंद्र का आदेश देखकर MP ने भी टूरिस्ट स्पॉट खोलने को हरी झंडी दी; आखिरी फैसला जिले की क्राइसिस मैनेजमेंट कमेटी करेगी | Gwalior Fort, Sahastrabahu's temple closed for2months, tourism lovers will be able to visit Mitawali-Padawali - Dainik Bhaskar\nGwalior Fort, Sahastrabahu's Temple Closed For2Months, Tourism Lovers Will Be Able To Visit Mitawali Padawali\nकल से ASI के पर्यटन स्थल खुलेंगे:केंद्र का आदेश देखकर MP ने भी टूरिस्ट स्पॉट खोलने को हरी झंडी दी; आखिरी फैसला जिले की क्राइसिस मैनेजमेंट कमेटी करेगी\nअगर आप ग्वालियर का किला, मांडू का जहाज महल, खजुराहो और पंचमढ़ी की पांडव गुफा समेत आर्कियोलॉजिकल सर्वे ऑफ इंडिया (ASI) के ऐतिहासिक स्थलों को घूमने जाने का प्लान बना रहे हैं तो पहले पता कर लें कि जिस जगह जा रहे, उस जिले के प्रशासन ने क्या फैसला किया है? ASI ने 16 जून से देश के सभी मॉन्यूमेट्स (पर्यटन स्थल) को अनलॉक करने के आदेश दिए हैं,। इसके बाद राज्य सरकार ने भी खोलने के आदेश दे दिए हैं। खोलने पर अंतिम फैसला जिला क्राइसिस मैनेजमेंट कमेटी करेगी।\nASI ने आदेश तो दे दिए हैं, लेकिन स्टेट में संक्रमण की क्या स्थिति है और उस जिले की क्या स्थिति है, ये देखकर वहां के कलेक्टर को मॉन्यूमेट्स खोलने के अधिकार होंगे। मतलब ये कि खुलना तय है लेकिन संक्रमण की स्थिति को देखते हुए यह कब और किस स्वरूप और बंदिश के साथ अनलॉक होंगे, इस पर मंथन जारी है। मंगलवार शाम5के बाद राज्य सरकार के आदेश के बाद अब जिला क्राइसिस मैनेजमेंट कमेटी जल्द निर्णय ले सकती हैं।\nतानसेन के गुरु मोहम्मद गौस का मकबरा, यहां सालाना उनके नाम पर संगीत समारोह होता है। -फाइल फोटो।\nकोरोना की दूसरी लहर के साथ ही 15 अप्रैल से देश के सभी मॉन्यूमेंट्स को बंद कर दिया गया था। दो महीने तक कोरोना के प्रकोप के चलते जनता कर्फ्यू में लोग घरों में कैद रहे हैं। हालांकि, अब संक्रमण काबू में है और लोग पर्यटन स्थल घूमने के लिए बेताब हैं। यही कारण है कि आर्कियोलॉजिकल सर्वे ऑफ इंडिया (ASI) ने आदेश जारी किए हैं कि 16 जून से देश के सभी मॉन्यूमेंट्स खोले जाएं।\nआदेश में यह हवाला भी था कि स्टेट और जिला में संक्रमण की स्थिति को देखकर निर्णय लिया जाए। यही लाइन पेंच बनी हुई है। मध्यप्रदेश में अभी तक मॉन्यूमेंट्स को लेकर स्टेट की गाइडलाइन जारी नहीं हुई है। स्टेट की गाइडलाइन आने के बाद ग्वालियर कलेक्टर और क्राइसिस मैनेजमेंट के सदस्य इस पर आगे फैसला लेंगे, क्योंकि जिले की जिम्मेदारी कलेक्टर के पास रहेगी।\nग्वालियर में ये हैं ASI के मॉन्यूमेंट्स\nग्वालियर फोर्ट स्थित राजा मानसिंह महल\nसहस्त्रबाहु मंदिर जिसे शहर में सास-बहू का मंदिर कहने लगे हैं\nतेली का मंदिर, यह काफी प्राचीन बताया जाता है\nमोहम्मद गौस व तानसेन का मकबरा\nमुरैना में मॉन्यूमेंट्स\nमितावली-पढ़ावली यहां भगवान शिव के आकर्षक मंदिर व संसद भवन की तरह की इमारत दर्शनीय है\nनरेश्वर ककनट यह भी प्रचीन पर्यटन स्थलों में से एक है\nकोरोना से पहले कुछ इस तरह गुलजार रहता था मांडू का किला। -फाइल फोटो।\nखजुराहो का मंदिर। -फाइल फोटो।\nअभी स्टेट गाइडलाइन का इंतजार है\nहमें स्टेट की गाइडलाइन नहीं मिली है। सरकार जब भी पर्यटन स्थलों के लिए गाइडलाइन जारी करेगी, उसको देखते हुए ही निर्णय लिया जाएगा। अभी स्मारक कब से खुलेंगे ,यह नहीं कह सकता।\nइसी पर बात चल रही है\n16 जून से आर्कियोलॉजिकल सर्वे ऑफ इंडिया (ASI) ने देश के सभी मॉन्यूमेंट्स अनलॉक करने के आदेश जारी कर दिए हैं। स्टेट या जिला की गाइडलाइन को लेकर अभी हम बात कर रहे हैं। इसलिए ज्यादा नहीं बता सकता।\nडॉ. पीके मिश्रा, ऑफिसर (ASI) भोपाल रीजन


सूर्यपुर के इस स्कूल में मिस्डेडेस्था, नशे की आदत वाला था, गौतम की जिद ने स्मार्ट स्कूल; अब तक लगे हुए हैं - Harshit India news सूर्यपुर के इस स्कूल में मिस्डेडेस्था, नशे की आदत वाला था, गौतम की जिद ने स्मार्ट स्कूल; अब तक लगे हुए हैं - Harshit India news\nसूर्यपुर के इस स्कूल में मिस्डेडेस्था, नशे की आदत वाला था, गौतम की जिद ने स्मार्ट स्कूल; अब तक लगे हुए हैं\nरायपुर/सूरजपुर37 पहलीलेखक: सुमन हिंदू\nशिक्षकों के व्यक्तिगत गुण्डे बच्चों के साथ\nछत्तीसगढ के सूरजपुर में एक अंतरंग स्कूल है। तापमान से5प्रतिशत उच्चावरीय नियंत्रक (पम्पापुर)। ठोंकने वाले वातावरण में चलने वाले डडाऊ लगने वाले वातावरण में रहने वाले व्यक्ति का वातावरण नहाती था, जो उसके जैसा रहने वाला था।\nये थे रूम का हाल।\nजिद के दम पर सहायक सहायक शिक्षक गौतम शर्मा ने स्कूल को इस मामले में प्रभावित किया। ये पहले सौदे वाले स्मार्ट स्कूल हैं, जहां के मामले में हैं। 1 से 5वीं कक्षा में रहने के लिए नियमित रूप से रखने के लिए ये काम करने के लिए ये स्कूल ठीक है। पूरा गांव को मिस कॉल जी के नाम से ए जानताए, न\nबाहरी लोगों के स्कूल।\nगांधी ने मासिक\nगौतम ने झारपारा का सरकारी स्कूल 2018 में खोज किया। ठुकराए जाने वाले क्लास की जाँच करने के बाद गोबर की जाँच की जाती थी, जैसे की ख़रीदों से ऊखड़ी हुई थी। स्कूल की दुबले-पहचान कहानी की कहानी कहीं भी। सभी क्लासेस में कुल 22 क्रमाकुंचन। सुरक्षा में सुरक्षा। पालकों को भी ऐसा था कभी भी ये स्कूल बंद हो गया। बाद में गांव के लोगों को, वातावरण में वास करने वाले को समझाना शुरू किया। गौतम को गांव ుుుుుుుు ుుుుుుుు I\nअब लोगों का स्कूल।\nमशीन में अभिनय करने के लिए मुंबई शरीर के एक सिस्टम में कार्य करता है। ठीक ठीक ठीक ठीक ठीक ठीक ठीक इसी स्कूल में सफाई करने के लिए. वालो के अंदर ही रहने वाले कुदाल मुख्य रूप से व्यवस्थित होते हैं। कुछ लोगों के परिवार के सदस्य भी I. लोगों ने सहायता की। बड़े स्तर ने भी गौतम के हौसले को स्कूल को टीवी स्क्रीन, मिक, फिक्स बोर्ड दिए गए। पुनर्गठन में सहायता।  बताते बताते गौतम  दूसरे एडमिशन है यह पहला सरकारी स्कूल है, जो समूह नियोजन में कार्यरत है। इस समिति में वही युवक शामिल हैं जो कभी कैंपस में बैठकर नशाखोरी करते थे। अब वो स्कूल के लिए काम करने वालों के साथ काम करते हैं।\nनया क्लास का लुक।\nमिस कॉल भविष्य\nमिस कॉल गुरुजी\nएंवेशनल परीक्षा का विकल्प सुरक्षित। परीक्षा भी शुरू। ग्रामीण इलाकों में बच्चों के लिए सबसे अच्छी चीजें हैं जो गरीब हैं। किसी के पास टेलीफोन था। इंटरनेट की सुविधा नहीं है कि परीक्षा परीक्षा कैसे करें। .\nकक्षा में भी खेलेंगे।\nसुमित ने कहा कि मिस कॉल के मामले में डायल करते हैं। टाइमिंग करने के लिए. घर-घर समाचार सूचना दी। . वे भी जो भी हो वो हमारे नंबर्स पर कॉल करें। हमारे पास ही तरह के मिस्सी थे। हम मॉड्यूल से बात करके परीक्षा परीक्षा करवाते हैं। पूरी तरह से पूरी तरह से पढ़ा जा सकता है।\nगांव का मंदिर\nविज्ञान से संबंधित, और क्रियान्वित करने वाले कक्षाएँ परीक्षा में क्रियाएँ और पत्रिकाएँ क्रियान्वयन का काम करती हैं। 🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏🙏 पहाड़ खराब मौसम में खराब होने पर भी यह दिमाग खराब होता है। मंदिर की दीवार पर गिनती, वाक्या करावाची शब्द अच्छी तरह से तैयार की गई। कक्षा में जाने के लिए यह क्लास क्लास क्लास रूम में रहती थी।\nमेडिटेशन का बैंक।\nस्कूल में लगे अपने बैंक\nजिस आर्थिक माहौल में गांव के लोग रहते हैं वहां अगर स्कूल में अचानक बच्चे के लिए किसी कॉपी, पेन, पेंसिल जैसी चीजों की जरुरत पड़ जाए तो रुपए नहीं होते थे। काम करने वाले परिवार के पालतू जानवरों की स्थिति में सुधार करने के लिए. इससे निपटने सहायक शिक्षक गौतम ने बच्चों को बचत के लिए प्रेरित किया। हर हाल में मनोनीत करने के लिए5से 10 किया किया किया किया किया किया किया किया. खेल में एक स्कूल शुरू हुआ। कक्षा4और 5वीं किताब लेखा-जोखा। सूक्ष्म बच्चे स्कूल में इस तरह से बनाए गए 11:30 बजे निष्क्रिय. I\nनियंत्रक के साथ मिलकर बनी प्रकृति को\n2020 के बजे स्कूल में टीवी, मिक, साउंड सिस्टम, कैरम बोर्ड, मॉड की दर वाँद हो। इवेंट से स्कूल भी इसी तरह के थे।  पल पल पुलिस में काम की। दो बाद के स्कूल के मामले और लेट्लो के गांव के साथ-चीत की रिपोर्ट। विलेज के मेडिटेशन ने मनोरंजन की शुरुआत की।\nप्रवाहित प्रवाह ने प्रवाहित किया।\nकुछ बच्चों ने गौतम को आकर बताया कि स्कूल से कुछ दूर एक खेत में गेहूं की फसल दबी हुई, जैसे कोई उस पर चलकर गया हो। टीवी के बंद होने की स्थिति में रहने वाले लोगों ने ऐसा किया। एडीशनल विलेज में प्रवेश करने की जगह . अपने घर में पुलिस के साथ ऐसा करें। इस दिन की खुशियों का ठिकाना था। सभी को समूह ने खराब किया।\nज्ञान बांटने2की कहानी:9 अशिक्षित न हों पर्यावरण पर पर्यावरण पर3कदम चलते हैं; स्कूल बंद कर दिया गया था


Thousands of quintals of sweets made for Rakshabandhan were sold, now awake health department,3samples taken inaday | रक्षाबंधन के लिए बनाई मिठाइयां हजारों क्विंटल बिक गईं, अब जागा स्वास्थ्य विभाग, एक दिन में3सैंपल लिए - Dainik Bhaskar\nThousands Of Quintals Of Sweets Made For Rakshabandhan Were Sold, Now Awake Health Department,3Samples Taken In A Day\nपर्व:रक्षाबंधन के लिए बनाई मिठाइयां हजारों क्विंटल बिक गईं, अब जागा स्वास्थ्य विभाग, एक दिन में3सैंपल लिए\nश्रीगंगानगरएक दिन पहले\nहर साल करीब 40 प्रतिशत खाद्य पदार्थों के सैंपल फेल होने के बाद भी स्वास्थ्य विभाग लोगों की सेहत के लिहाज से खाद्य पदार्थों की सैंपलिंग की तरफ ध्यान नहीं दे रहा है। इसकी बानगी हाल में संपन्न हुआ शुद्ध के लिए युद्ध अभियान और अब त्योहारी सीजन के लिए बनी मिठाइयों की जांच है। हजारों क्विंटल मिठाइयां बिक गईं।\nविभाग ने जिले में रक्षाबंधन से दो दिन पहले मिठाइयों की दुकानों की चेकिंग का अभियान शुरू किया है। शनिवार को चार दुकानों की जांच करते हुए तीन सैंपल लिए। वहीं, एक दुकान से करीब 20 किलो पुरानी मिठाई फिंकवाई। अब रविवार को अवकाश के बाद सोमवार को रक्षाबंधन है।\nस्वास्थ्य विभाग की टीम में शामिल खाद्य सुरक्षा अधिकारी हरीराम वर्मा और आईईसी इंचार्ज विनोद बिश्नोई ने शहर में तीन दुकानों पर जाकर निरीक्षण किया। विभागीय टीम ने शिव चौक स्थित जोधपुर मिष्ठान भंडार से कलाकंद का सैंपल लिया। इसी तरह बीरबल चौक स्थित खुंगर स्वीट हाउस से रसगुल्ला व ब्लॉक एरिया से अम्बे स्वीट हाउस से मावे का सैंपल लिया गया।\nवहीं, बीरबल चौक एरिया में स्थित गणपति स्वीट हाउस पर करीब पुरानी मिठाई सामग्री मिलने पर उसे मौके पर ही नष्ट करवाया गया। सीएमएचओ डॉ. मेहरड़़ा के अनुसार सभी मिठाई विक्रेताओं काे स्वच्छता, सेनेटाइजर, मास्क व फिजिकल डिस्टेंसिंग का ध्यान रखने के निर्देश दिए। दुकानदारों को मिठाइयों में हानिकारक रंग नहीं डालने के लिए कहा गया।\nअभियान में महज चार सैंपल लिए\nराज्य सरकार के निर्देशानुसार7जुलाई से 14 जुलाई तक शुद्ध के लिए युद्ध अभियान चलाया गया था। इसका उद्देश्य दूध, डेयरी प्रोडक्ट अाैर दूध से बने पदार्थाें की गुणवत्ता बनाए रखने के लिए सैंपलिंग करना था। ये अभियान जिले में महज एक दिन ही चला।\nइसमें सूरतगढ़ में दूध के चार सैंपल लिए गए। इसके अलावा छह दिन तक सैंपलिंग की कोई कार्रवाई नहीं हुई। हालांकि गत वर्ष रक्षाबंधन के दौरान चार दिन पहले ही अभियान चलाकर मिठाइयों के 13 सैंपल ही लिए गए थे। इनकी जांच रिपोर्ट त्योहार के बाद ही आई थी।\nजिले में पिछले पांच वर्षों यानी वर्ष 2015 से जुलाई 2020 तक खाद्य पदार्थों के 567 सैंपल लिए गए हैं। इसमें से विभाग के पास जन स्वास्थ्य प्रयोगशाला से 226 सैंपल अनसेफ, सब स्टैंडर्ड यानी फेल होने की श्रेणी में आए हैं। जो कुल लिए गए सैंपलों का 40 प्रतिशत है। इस वर्ष अब तक सात महीनों में 40 सैंपल लिए जा चुके हैं।\nजिले में खाद्य सुरक्षा अधिकारियों के दोनों पद खाली पड़े हैं। इससे नियमित सैंपलिंग नहीं हो पाती है। अगले दिनों मेें भी दुकानों के निरीक्षण और सैंपलिंग काम जारी रहेगा। अगर राज्य सरकार खाद्य सुरक्षा अधिकारी की पोस्टिंग कर दे तो सैंपलिंग ज्यादा हो सकती है। -डॉ. गिरधारी लाल मेहरड़ा, सीएमएचओ, श्रीगंगानगर।


रस्किन बांड और मसूरी के सेवॉय होटल के भूत - जानकी पुल - A Bridge of World's Literature.\nHome / Featured / रस्किन बांड और मसूरी के सेवॉय होटल के भूत\nरस्किन बांड और मसूरी के सेवॉय होटल के भूत\nPrabhat Ranjan April 13, 2017\tFeatured, कथा-कहानी, पुस्तक अंश Leaveacomment\nकल मैंने फेसबुक पर भूतों से अपने डर की बात लिखी थी. उसमें मैंने रस्किन बांड का जिक्र किया था. मसूरी में रहने वाले इस लेखक ने भूतों के अपनी मुलाकातों के बारे में खूब लिखा है. अभी हाल में ही उनकी एक किताब मिली हिंदी अनुवाद में ‘अजब गजब मेरी दुनिया‘. किताब राजपाल एंड सन्ज प्रकाशन से प्रकाशित है. इसमें उन्होंने कुछ प्रसिद्ध भूतों के बारे में लिखा है. किताब का अनुवाद स्वाति अर्जुन ने किया है- प्रभात रंजन\nसेवॉय के भूत\nसेवॉय होटल के बार के उपर लगी घड़ी की सुई 8.20 पर स्थिर है, और वो इस हालत में पिछले 50 सालों से है जब हिरोशिमा में एटम बम गिराया गया था. ये सब कुछ मुझे नंदु ने बताया था और उसपर भरोसा नहीं करने की मेरे पास कोई वजह नहीं थी. उसके कई ऐसे ही विचित्र किस्म की बातें आश्चर्यजनक तौर पर सच साबित होती थी.\nमसूरी के इस होटल से जुड़ी कोई भी बात अक्सर असंभव सी हुआ करती थी, चाहे उसके समर्थन में सबूत ही क्यों न रख दिए गए हों. जैसे नंदु के अनुसार इस रेस्त्रां के एक पूर्व मालिक मि.मैक्किल्नटोक की नाक नकली थी, हालांकि उसने कभी देखा नहीं था. नंदु की बात कितनी सही थी ये पता करने के लिए मैंने बूढ़े नेगी से पूछा, नेगी इस होटल में काम करने आने वाला शुरुआती कर्मचारी था, वो 1932 (तब मेरा जन्म भी नहीं हुआ था) में होटल में रूम ब्वॉय हुआ करता था, और जो साठ साल बीत जाने और दो बीवियों के बाद, इस होटल के फ्रंट ऑफिस का कामकाज देखा करता है. नेगी के मुताबिक मि.मैक्किलन्टोक की नकली नाक वाली बात पूरी तरह से सही है.\n‘मैं रात में मैंक्किलन्टोक साहिब को पीने के लिए कोको बनाकर दिया करता था. उनके रूम से बाहर निकलकर मैं एक खिड़की के पास छुपकर खड़ा हो जाया करता था और उन्हें देखता रहता. रात में बत्ती बंद करने से पहले जो अंतिम काम वो किया करते थे वो था अपनी नकली नाक निकालकर बिस्तर के पास टेबल पर रखना. वो कभी भी उसे पहनकर सोते नहीं थे. मेरे ख्याल से उसे पहनकर सोने में उन्हें काफी तकलीफ़ होती थी, खासकर करवट लेते वक्त़. फिर सुबह को उठने के साथ ही पहला काम जो वो किया करते थे वो था अपनी नकली नाक पहनना, चाय पीने से भी पहले. मैक्किलन्टोक साहिब एक महान आदमी थे.’\n‘लेकिन उन्होंने अपनी नाक गंवाई कैसे?’ मैंने पूछा.\n‘पत्नी ने काट लिया था,’ नंदु ने कहा\n‘नहीं सर,’ नेगी ने कहा, जिसकी सच्चाई दूर-दूर तक प्रसिद्ध है. ‘उनकी नाक प्रथम विश्वयुद्ध के दौरान बंदूक की गोली लगने के कारण उड़ गई थी, जिसके बाद उन्हें हरज़ाने के रूप में विक्टोरिया क्रॉस दिया गया.’\n‘और जब उनकी मौत हुई तब भी क्या वे अपनी नकली नाक पहने हुए थे?’ मैंने पूछा.\n‘नहीं सर,’ बूढ़े नेगी ने कहा, और रस लेते हुए उसने कहानी को आगे बढ़ाया. ‘एक सुबह जब मैं साहिब के पास सुबह की चाय लेकर गया तब मैंने उनको वहां बिस्तर पर मृत पाया, बग़ैर नाक के! उनकी नाक बिस्तर के पास टेबल में पड़ी हुई थी. मुझे आज लगता है कि मुझे उसे वहीं छोड़ देना चाहिए था लेकिन, मि. मैक्कलिनटोक एक अच्छे आदमी थे, मैं ये बर्दाश्त नहीं कर सकता था कि पूरी दुनिया को उनकी नकली नाक के बारे में पता चले. इसलिए मैंने पहले उनकी नकली नाक को उनके चेहरे से चिपकाया फिर जाकर मैनेजर को उनकी मौत की सूचना दी. उनकी स्वाभाविक मृत्यु हुई थी, हार्ट अटैक से. लेकिन मैंने इस बात का पूरा ध्यान रखे कि उनकी लाश ताबूत में अपनी नाक के साथ ही जाए.\nहम सब इस बात को मानते थे कि नेगी एक अच्छा आदमी था ख़ासकर बुरे वक्त में साथ देने वाला.\nऐसा कहा जाता है कि मि.मैक्किलनटोक का भूत आज भी होटल के गलियारों में भटकता रहता है, लेकिन अभी तक मेरा उससे सामना नहीं हुआ है. क्या वो भूत नकली नाक के साथ होगा? बूढ़े नेगी को लगता है नहीं(क्योंकि नकली नाक इंसान के द्वारा बनाया गया था), लेकिन उसने भी उस भूत को नज़दीक से देखा नहीं था, सिर्फ़ दूर से बीयर के बागीचे में लगे देवदार के दो पेड़ों के बीच से पीछे जाते हुए. वे देवदार के पेड़ कम से कम से दो सौ साल पुराने थे, होटल के बनाए जाने के पहले से, शायद इस हिल स्टेशन के बनने से पहले के हैं.\nबहुत सारे लोग जो बार में आया करते थे, वो सब अब जा चुके हैं, कभी-कभी तो मुझे जीवित और मृत लोगों में फर्क करने में भी दिक्कत आती है. लेकिन असल भूत तो वे होते हैं जो शराब पीने के बाद बग़ैर पैसा दिए गायब हो जाते हैं.\nमुझे कभी भी गायब होने की ज़रुरत नहीं पड़ी. पिछले 5-6 सालों में मुझे जब भी सैवॉय बार के सहारे की ज़रुरत पड़ी है, ऐसा बहुत कम हुआ है कि मुझे अपनी शराब के लिए पैसे देने पड़े हों. इसकी वजह मेरा दोस्त नंदु है. आप इन पन्नों में कहीं भी नंदु के लिए कोई सख़्त शब्द नहीं पाएंगे. मेरे ख़्याल से उसने बहुत पहले ही ये तय कर लिया था कि मैं उसके शराब खाने के लिए एक अलंकरण के समान हूं, और वहां रखे स्टूल पर बैठा हुआ मैं ‘रे मिलैंड इन द लॉस्ट वीकेंड’ की तरह दिखता हूं. (उसे इस भूमिका के लिए ऑस्कर मिला था.)\nहालांकि सेल का वो आदमी, जो अक्सर बार के दूसरे स्टूल पर बैठा रहता, वो अपने जैकी श्रॉफ़ समान मूछों के भी, उस शराबखाने की कोई शोभा नहीं बढ़ा रहा था. लेकिन मुझे ये मानना पड़ेगा कि वो शराब को गिलास में डालने, कॉकटेल्स बनाने और नशे में धुत्त महिलाओं को टॉयलेट रूम तक पहुंचाने में काफी पारंगत था. वो भी अपनी शराब के पैसे कभी नहीं चुकाया करता था.\nतो फिर नंदु अपना खर्चा कैसे चलाता है? ज़ाहिर है क्योंकि वहां कुछ असली ग्राहक भी आते हैं, जिन्हें हम होटल के भीतर घर जैसा आराम देते हैं, हम उनके साथ गप्पें मारते हैं और उन्हें रॉयल सैल्यूट या फ्रांसिसी शराब बोजोलै पीने के लिए प्रेरित करते हैं. मैं इस रेस्त्रां का इतिहास किसी को भी मुंहज़बानी सुना सकता हूं जो सुनना चाहता हो; जहां तक सेल के उस व्यक्ति का सवाल है वो मुफ़्त में एंबुलेंस की सेवा लोगों को मुहैया कराता है जो होटल की मेहमाननवाज़ी को झेल पाने में असमर्थ होते हैं. सेल का वो आदमी शहर का नंबर एक ब्लड डोनर है, इसलिए अगर आपको किसी का खून चढ़ाया गया हो और उसके बाद आप पर खुमारी चढ़ी हुई है, तब आप जान सकते हैं कि किसके शरीर का खून आपकी धमनियों में बह रहा है. लेकिन वो असली स्कॉच होता है, सेल की पहाड़ियों की तलहटी में जो तरल पदार्थ बनाया जाता है, वो नहीं.\nनंदु ने ही मुझे बताया था कि नोबल विजेता पर्ल बक, 1950 के आसपास हमारे होटल में कुछ समय के लिए ठहरी थीं. मैंने होटल के रजिस्टर से पता लगाने की कोशिश की तो हमेशा की तरह इस बार भी नंदु सही निकला. जहां तक मेरी जानकारी है मिस पर्ल ने अपनी किसी भी किताब में इस होटल या इस शहर के बारे में अपने अनुभवों का ज़िक्र नहीं किया था. जबकि ये जगह ऐसी है जिसके बारे में अक्सर लोगों के पास कुछ न कुछ कहने के लिए होता है. जैसे ‘मेलबर्न एज’ का वो कॉरसपॉन्डेंट जिसने तेज़ आंधी बारिश और तूफान के दौरान अपने कमरे की छत के उड़ जाने की शिकायत की थी. ये एक बेहद ही ओछी सी शिकायत थी. उसे शांत करते हुए नंदु ने कहा, ‘सर आपको दिल्ली में सिर्फ़ एक पांच सितारा कमरा मिल सकता है लेकिन यहां अपने रूम से आप आसमान में निकले सभी सितारों को देख सकते हैं!’ और सच में बादलों के छंटने के बाद वो ऐसा देख पाया.\nइन पहाड़ियों के आसपास अक्सर तेज़ हवाएं चलती हैं, और चक्रवाती तूफान के दौरान हमारे यहां की लहरदार लोहे की छतें अक्सर उड़ जाया करती हैं. नेगी ने याद किया कि एक बार गर्मियों के दोपहरी में आये तूफान के बाद सेवॉय होटल की छत का एक हिस्सा उड़कर पांच मील दूर सेंट जॉर्ज स्कूल पर गिरा हुआ मिला था. यहां से वहां तक हवा में उड़ने के दौरान छत के उस हिस्से की चपेट में सुबह-सुबह कसरत करने वाला एक व्यक्ति भी आ गया था जिसका सिर उसके धड़ से अलग हो गया था. अगर ये कहानी मुझे किसी और ने सुनाया होता तो मैं हरगिज़ यकीन नहीं करता. लेकिन नेगी के शब्द बिल्कुल असली होते हैं—जैसे जॉनी वॉकर ब्लू लेबल पेग का एक घूंट.\nऔर ये रही एक तुकबंदी जो मैंने नंदु और सेल के उस आदमी के लिए लिखी है :\nबहुत समय पहले एक युवा व्यक्ति हर चीज़ फिक्स कर दिया करता था,\nऐसा करने के लिए उसे सिर्फ़ पांच या छह मिनट लगते,\nउसकी मूर्ति मिली है,\nसेवॉय की पवित्र ज़मीन पर,\nउसके बगल में नंदु भी मिला है,\nपूरी तरह से ट्रांसफिक्सड!\nपिछले कुछ समय से नंदु के मन में ये भावना आ रही है, या फिर कहें कि उसका सपना है, अगर आपको पसंद हो तो कि वो सेवॉय बार का नाम ‘द राईटर्स बार’ रख दें.\n‘लेकिन वैसा करने के लिए तुम्हें यहां कुछ लेखकों को लाना होगा, है कि नहीं? मैंने कहा.\n‘ठीक है, पर तुम भी तो एक राईटर हो, हो कि नहीं? क्या तुम्हारे और लेखक दोस्त नहीं हैं?’\n‘बहुत मुश्किल से एकाध, और जिनको मैं जानता हूँ वे सब के सब चाय के शौकीन हैं. वो हेंमिग्वे टाइप वाले अब फैशन में नहीं हैं.’\n‘पिछले साल जब मैं सिंगापुर में था, तब मैं दोबारा ऐतिहासिक रैफल्स होटल गया,’ नंदु ने कहा. ‘वो होटल उतना ही पुराना है जितना सेवॉय—और उनके यहां एक राईटर्स बार है जिसके दीवार पर तांबे का बैज लगा हुआ है, जिस पर लिखा हुआ है कि सोमरसेट मॉम वहां आए थे, उनके अलावा जोसफ़ कॉनराड और ग्राहम ग्रीन भी.’\n‘ओह्ह, सभी बहुत ही शांत और गंभीर लोग थे,’ मैंने कहा.\n‘हां लेकिन वे सभी वहां ठहरे थे, और उन्होंने ज़रूर ही वहां कभी न कभी बार में जाकर कोई ड्रिंक पी होगी, चाहे वो नींबू पानी ही क्यों ना हो.’\n‘अपने अच्छे दिनों में सेवॉय में भी कुछ अच्छे लेखक आकर ज़रूर ठहरे होंगे.’\n‘हां पर्ल बक यहां रुकीं थी. मेरे पास अभी भी एक किताब पर उनकी ऑटोग्राफ सुरक्षित है. उन्होंने नोबेल पुरस्कार जीता था, है कि नहीं?’\n‘हां वो रुकीं थी, लेकिन इस बात का संदेह है कि वो कभी बार गई होंगी. जहां तक मुझे पता है वो मिशनरीज़ की बेटी थीं.’\n‘तब तो ये ड्रिंक लेने का और भी बड़ा कारण है. वजह चाहे जो हो लेकिन वे यहां बीच-बीच आती ज़रूर होंगी. हम उनका नाम एक पीतल की पट्टी में लिखकर यहां दीवारों पर लगाएंगे.’\n‘ठीक है, हम पर्ल बक का नाम यहां लिखेंगे.’\n‘रुडयार्ड किपलिंग के बारे में तुम्हारा क्या ख़्याल है? वो भी यहां ज़रूर ठहरे होंगे.’\n‘मेरे प्यारे दोस्त,’ मैंने कहा— ‘ये होटल साल 1905 में खुला था और तब तक किपलिंग भारत छोड़कर जा चुके थे, कभी न लौटकर आने के लिए.’\n‘तुम मेरी मदद नहीं कर रहे हो,’ नंदु ने कहा. ‘जॉन मास्टर्स के बारे में तुम्हारा क्या ख़्याल है?’\n‘मुमकिन है,’ मैंने कहा. ‘उन्होंने देहरादून के गुरखा रेजिमेंट में काम किया था. वे ज़रूर यहां पहाड़ियों में आया करते होंगे, और मुमकिन है कभी-कभी यहां ड्रिंक के लिए आए हों. यहां या फिर चार्लेविले में.’\n‘चार्लेविले को भूल जाओ, वो काफी पहले जलकर राख हो चुका है. हम जॉन मास्टर्स के नाम की भी एक पट्टी यहां लगाएंगे. इस तरह से हमें दो लेखकों के नाम मिल गए.’\n‘तो फिर हम होटल के पुराने बही खाते क्यों नहीं जांचते हैं?’ मैंने पूछा.\n‘वो पुराना मैनेजर उसे अपने साथ ले गया,’ नंदु ने अफसोस से कहा.\n‘शायद वो पर्ल बक का ऑटोग्राफ चाहता था.’\n‘वो कौन शख़्स था जिसने विच्छेद घंटी के बारे में लिखा था?’ तुम्हें पता है न वो घंटी जो हर दिन सुबह चार बजे बजायी जाती थी ताकि लोग अपने-अपने कमरे में लौट जाएं.\n‘मैंने उस घंटी के बारे में सुना है,’ मैंने कहा. ‘लेकिन मैं उसके लेखक का नाम नहीं जानता.’\n‘मुझे नहीं लगता कि वो कभी मसूरी आए थे, वो कोई यात्रा वृतांत लिखने वाला लेखक था.’\n‘गैंटज़र्स, बिल एटकिन?’\n‘वे लोग अभी भी जिंदा हैं. लेकिन अगर तुम उन्हें अभी भी एक ड्रिंक के लिए आमंत्रित करो तो शायद वे अपना नाम यहां दीवार पर लिखने की इजाज़त दे दें.’\n‘तुम्हारे कहने का मतलब एक मुफ़्त की ड्रिंक से है?’ नंदु इससे बहुत खुश नहीं था.\n‘मुझे लगता है कि हमें उन लेखकों पर केंद्रित रहना चाहिए, जो अब जीवित नहीं हैं. पंडित नेहरू यहां रुके थे और वे एक राइटर थे.’\n‘हां, नंदु. लेकिन मुझे नहीं लगता कि तुम उन्हें कभी भी इस होटल के बार में पाए होगे.’\n‘सर एडमंड हिलेरी?’\n‘हां उन्होंने अपनी आत्मकथा लिखी थी. शायद माउंट एवरेस्ट पर चढ़ने के बाद यहां एक ड्रिंक के लिए रुके थे.’\n‘ठीक है, मुझे मिल गया! जिम कॉर्बेट!’\n‘लेकिन वो नैनीताल में रहते थे,’ मैंने विरोध जताते हुए कहा. ‘मुझे संदेह है कि वो कभी भी यहां आए होंगे.’\n‘उनके माता-पिता की शादी मसूरी में हुई थी. ये तुमने ही मुझे बताया है. और उन्होंने वो किताब भी लिखी थी, द मैनईटर ऑफ़ रुद्रप्रयाग. रुद्रप्रयाग यहां से सिर्फ 80 मील दूर है, आसमान के रास्ते.’\n‘ठीक है-ठीक है और उस आदमखोर को मारने के बाद, कॉर्बेट पैदल चलकर मसूरी तक आए ताकि यहां सेवॉय में बियर पी सके. उस समय कोई मोटर रोड भी नहीं हुआ करती थी, नंदु. उन्हें सचमुच एक ड्रिंक की बेहद ज़रुरत होगी.’\n‘ये पूरी तरह से मुमकिन है. वो काफी दूर-दूर पैदल ही यात्राएं किया करते थे.’\n‘हां लेकिन आदमखोर जानवरों को मारने के लिए, बीयर पीने के लिए नहीं. लेकिन चलो हम उनके नाम की भी एक पट्टी यहां लगा दें सिर्फ़ इस वजह से कि उनके माता-पिता की शादी मसूरी में हुई थी. हम हमारे पास कौन-कौन हैं?’\n‘पर्ल बक, जॉन मास्टर्स, जिम कॉर्बेट!’\nपीतल की वो नाम वाली पट्टियां तैयार की जा रही हैं. राईटर्स बार का उद्घाटन वसंत में किया जाएगा. अगर कोई पाठक किसी उपयुक्त उम्मीदवार का नाम यहां शामिल करने के लिए लेकर आता है तो उसे एक मुफ़्त ड्रिंक दी जाएगी.\nअगले ही दिन शाम को, जब मैं बार में बैठकर अपनी तीसरी विह्सकी की ग्लास खाली कर रहा था, तब रुडयार्ड किपलिंग की शक्ल का एक व्यक्ति वहां आया, वो बार तक चल कर गया और बारटेंडर उसने पूछा, ‘क्या तुम लोग आत्माओं को भी शराब पिलाते हो?’\nइससे पहले कि हम उसे अपने साथ पीने का न्यौता देते, वो गायब हो चुका था.\nTags rajpal and sons ruskin bond swati arjun रस्किन बांड राजपाल एंड सन्ज स्वाति अर्जुन\nPrevious प्रकाश के रे की कविताएँ\nNext सोशल मीडिया फेक स्टारडम का माध्यम है?\nजयप्रकाश नारायण की एक कहानी ‘टामी पीर’\nफ़िल्म हो या जीवन, राज कपूर हर चीज़ ग्रैंड चाहते थे\nसैराट नहीं देखी है तो धड़क देखी जा सकती है


sure success hindi Future trading in indian stock market - sure success hindi\nHome Share Market Future trading in indian stock market\nVishwanath Pathak 6:39 PM Share Market,\nFuture trading in indian stock market.\nफ्यूचर ट्रेडिंग कैसे करें?\nशेयर बाजार की पिछली पोस्ट में हमने जाना कि यहां ट्रेडिंग की शुरुवात करने के लिए शेयर का चुनाव कैसे करना है। नए ट्रेडर के लिए ये अच्छा होता है कि वो अच्छी कंपनियों के शेयर खरीद कर कुछ दिन रखे, वाच करे और मौका देखकर उन्हें सेल करे। ऐसा करने से उसे कुछ दिनों में शेयर बाजार के चाल ढाल की जानकारी होने लगती है। कुछ दिन काम करने के बाद उसे ये जानने की उत्सुकता होने लगती है कि (वायदा बाजार) "फ्यूचर ट्रेडिंग" क्या होती है? आइये जानते हैं "फ्यूचर ट्रेडिंग" के बारे में -\nवायदा बाजार क्या है (what is future market )-\nभविष्य में नियत तारीख तक ट्रेडर्स की ओर से सौदा सेटल करने के वादे को वायदा बाजार (Future market) या डेरीवेटिव मार्केट (Derivative Market) कहते हैं। इसमें ट्रेडर अपने एनालिसिस और समझ आधार पर तेजी -मंदी दोनों तरफ के सौदे बनाते हैं। वायदा बाजार में एक निश्चित तारीख पर सौदे के सेटलमेंट किेए जाते हैं यह सेटलमेंट हर महीने के आखिरी गुरूवार को होता है। यदि वह दिन राष्ट्रीय अवकाश का हुआ तो उसके 1 दिन पहले यानी बुधवार को सेटलमेंट होता है।\nसेटलमेंट की तारीख को एक्सपायरी डेट कहा जाता है। अब निफ़्टी और बैंकनिफ्टी की वीकली एक्सपायरी भी शुरू हो चुकी है। यहां सप्ताह के प्रत्येक गुरुवार को सेटलमेंट होता है। सप्ताह के हर गुरुवार को पड़ने वाली तारीखों के अनुसार कॉन्ट्रैक्ट लिए या बेचें जाते हैं।\nयहां शेयर की खरीद बिक्री एक्सचेंज द्वारा निर्धारित की गई संख्या (लाट साइज़) के अनुसार करनी होती है। इसका मतलब है आप अपनी पसंद अनुसार 10 -20 शेयर नहीं ट्रेड कर सकते। आपको उसका कम से कम 1 लॉट खरीदना होगा। शेयर के मूल्य के आधार पर लॉट साइज होती है। किसी भी शेयर के 1 लॉट का मूल्य सामान्यतः5से6लाख रूपये तक होता है।\nट्रेडर्स चाहें तो अपने सौदे को अगले महीने के लिए रोल ओवर भी कर सकते हैं। वायदा बाजार में ट्रेडिंग के लिए कोई एक डेरिवेटिव होना जरूरी है। डेरिवेटिव्स में स्टॉक्स, इंडेक्स, मेटल, गोल्ड, क्रूड, करेंसी शामिल है। वायदा कारोबार में2तरह से काम होता है - फ्यूचर और ऑप्शन के द्वारा।\nफ्यूचर ट्रेडिंग क्या है -\nफ्यूचर के लिए किसी स्टॉक या इंडेक्स का चुनाव करने पर आपको उसका पूरा मूल्य नहीं देना होता केवल मार्जिन मनी (कुल मूल्य का 10 -15%) जमा करने पर ही ट्रेडिंग की जा सकती है। फ्यूचर कैश मार्केट के मुकाबले प्रीमियम या डिस्काउंट पर ट्रेड करते हैं। कम पैसे में बाजार में ट्रेडिंग फ्यूचर के जरिए मुमकिन है।\nमार्जिन एक्सचेंज तय करता है। फ्यूचर ट्रेडिंग महीने भर के लिए होती है। ट्रेडर्स चाहें तो अपने सौदे को अगले महीने के लिए रोल ओवर भी कर सकते हैं। फ्यूचर ट्रेड में हर दिन का नफा-नुकसान का हिसाब किताब होता है। नुकसान होने पर ब्रोकर की भरपाई, ट्रेडर को करनी पड़ती है। फ्यूचर कारोबार इंडेक्स और स्टॉक्स दोनों में होता है।\nस्टॉक फ्यूचर्स क्या है -\nस्टॉक मार्केट में लिस्टेड कंपनियों में सभी में फ्यूचर ट्रेडिंग नहीं की जा सकती। फिलहाल 250 शेयर स्टॉक फ्यूचर्स में शामिल हैं। फ्यूचर्स में ट्रेड होने वाले शेयरों को स्टॉक फ्यूचर्स कहते हैं। इन शेयरों की लिस्ट एक्सचेंज तैयार करते हैं। सेबी की मंजूरी के बाद ही शेयर फ्यूचर्स में ट्रेड हो सकते हैं। मार्केट कैप, वॉल्यूम और लिक्विडिटी देखकर शेयर स्टॉक फ्यूचर्स में शामिल किए जाते हैं।\nकम पैसे में बड़ी पोजिशन स्टॉक फ्यूचर्स में संभव है। एफआईआई (विदेशी संस्थागत निवेशक) और घरेलू संस्थागत निवेशक (डी आई आई) स्टॉक फ्यूचर्स में ज्यादा निवेश करते हैं। वॉल्यूम और लिक्विडिटी के चलते बड़े निवेशक स्टॉक फ्यूचर्स में निवेश करते हैं।फ्यूचर अनुभवी ट्रेडर्स का काम है।क्योकि यहां लॉट साइज़ के चलते लॉस या प्रॉफिट दोनों अधिक होगा।\nexample - इसे एक उदाहरण द्वारा समझते हैं -\nमान लीजिये मारुती का शेयर जब 7000/- था तब किसी ने उसका एक लॉट (जो 75 शेयर का है) खरीदा इसके लिए उसे 65000 /- की मार्जिन मनी देनी पड़ी जबकि उसके शेयर्स का कुल मूल्य 7000 x 75 =525000/- होता है।\nअब उस दिन किसी कारण वश शेयर का भाव 3% यानी लगभग 200/-टूट जाता है और 6800/- हो जाता है। इस तरह उस ट्रेडर को नुकसान होगा - 200 x 75 = 15000/- अब ट्रेडर के सामने दो ही विकल्प होते हैं। पहला या तो वो 15000 /- भर कर सौदे में बना रह सकता है अन्यथा उसे सौदे से एग्जिट करना होता है।\nइसमें बिना शेयर को खरीदे पहले बेचने (शार्ट सेलिंग) की सुविधा भी होती है। इसका अर्थ है कि यदि ट्रेडर को स्टॉक या बाजार में मंदी दिखाई पड़ती है तो वह पहले उस शेयर को बेच देता है फिर उसका रेट कम होने पर उसे खरीद लेता है। फ्यूचर हेजिंग में भी काम आता है।\nWhat is option trading in share market-कॉल पुट ऑप्शन क्या है?\nSwing trading in stock market-स्विंग ट्रेडिंग क्या है?इसे कैसे करें?\nHow to stay in tough time-कठिन समय में क्या करें\nइंडेक्स फ्यूचर में ट्रेडिंग -\n1. इंडेक्स में फ्यूचर ट्रेडिंग सबसे अधिक निफ़्टी और बैंकनिफ्टी में होती है। स्टॉक फ्यूचर्स की तरह यहाँ भी लॉट साइज होते हैं निफ़्टी का लॉट साइज वर्तमान समय में 75 का और बैंकनिफ्टी का 20 है। मार्जिन सुविधा भी स्टॉक futures जैसी मिलती है।\n2. निफ्टी फ्यूचर्स का भाव, निफ़्टी में शामिल 50 कंपनियों के रेट में होने वाले पॉज़ीटिव या नेगेटिव चेंज पर निर्भर करता है। निफ़्टी की प्रमुख कंपनियां हैं - रिलायंस, ITC, इनफ़ोसिस, टीसीएस, स्टेट बैंक आदि।\n3. बैंकनिफ्टी में भारत के प्रमुख 12 बैंक शामिल किये गए हैं, जिनमें मुख्य हैं - HDFC बैंक, स्टेट बैंक, आईसीआईसीआई बैंक, एक्सिस बैंक।\n4. स्पॉट निफ़्टी या बैंकनिफ्टी के रेट और इनके futures के रेट में अंतर होता है। इसका अर्थ है futures के रेट में कभी प्रीमियम या डिस्काउंट होता है। सीरीज खत्म होने के दिन फ्यूचर्स और स्पॉट के भाव बराबर हो जाते हैं। इंडेक्स फ्यूचर्स की दिशा तय करने में इनमे शामिल कंपनियों के टेक्निकल और फंडामेंटल बड़ा असर डालते हैं।\nइंडेक्स फ्यूचर क्यों पॉपुलर है -\nइंडेक्स फ्यूचर्स को ट्रैक करना आसान होता है। कम पैसे में ज्यादा बड़ा ट्रेड मुमकिन है। इंडेक्स फ्यूचर्स में मार्जिन भी कम है। निफ्टी फ्यूचर्स का मार्जिन केवल 7-8 फीसदी होता है। बैंक निप्टी फ्यूचर्स में काफी वॉल्यूम मिलता है। अधिक वॉल्यूम होने और वोलैटिलिटी अधिक होने से बहुत ध्यान से ट्रेड करने पर कम समय में पैसे बनने के चांस बढ़ जाते हैं। अनुभवी ट्रेडर इसका पूरा लाभ उठाते हैं।\nवायदा बाजार (future trading) में रिस्क क्या है -\n1. कम लिक्विडिटी मार्केट से बाहर कर देगी -\nअगर सिर्फ 1 लॉट के पैसे हैं और मार्केट की दिशा उलटी पड़ गई तो मार्जिन नहीं भर पाने की दशा में ब्रोकर आपको सौदे से बाहर कर देगा। वायदा बाजार में ट्रेडिंग से पहले रिसर्च करें, क्योंकि वायदा बाजार में रिस्क ज्यादा होता है।\nट्रेडिंग से पहले यह decide करलें की जरूरत पड़ने पर दूसरा लॉट कब लेंगे। डेली के लॉस भरने की व्यवस्था पहले से होनी चाहिए। क्योंकि ये जरूरी नहीं है कि आपके सौदा लेने के दिन से ही मार्केट आपकी दिशा में चले। वायदा कारोबार में ट्रेडर्स के पास लिक्विडिटी होना जरूरी है। ज्यादा उतार-चढ़ाव होने पर एक्सचेंज मार्जिन बढ़ा देते हैं।\n1. share market me intraday trading kaise kre?\n2. share market me loss kaise hota hai?\n3. personality development tips in hindi\n2. अनुभव के बाद future ट्रेडिंग करें -\nवायदा बाजार में ज्यादा रिस्क, ज्यादा मुनाफा होता है। निवेशक ट्रेडिंग की शुरुआत वायदा कारोबार से ना करें, बल्कि कैश मार्केट से करें। क्योंकि नुकसान होने पर एक्सट्रा मार्जिन भरना पड़ सकता है। फ्यूचर ट्रेडिंग में शॉर्ट सेलिंग सोच समझ कर करें । शॉर्ट सेलिंग ज्यादा अनुभवी लोगों का काम है। कैश मार्केट के मुकाबले वायदा कारोबार में रिस्क ज्यादा होता है। इसमें पूरी पूँजी साफ़ होने का रिस्क हमेशा बना रहता है।\nइसलिए वायदा कारोबार में ट्रेडिंग करते वक्त स्टॉप-लॉस का ख्याल रखें। अगर आपने 10% मार्जिन लगाकर फ्यूचर ट्रेड लिया है तो शेयर में 5% का नेगेटिव चेंज आपकी पूँजी को आधा कर देगा। इसलिए लॉस को लिमिट में रखें। लॉस वाले सौदे की दिशा अगर प्रॉफिट की तरफ आये तो उसमे ज्यादा कमाने की न सोचते हुए सौदे से निकल जाए।\n3. इंडेक्स ट्रेडिंग से शुरू करें -\nस्टॉक फ्यूचर में ट्रेड करने के बजाय इंडेक्स फ्यूचर से शुरुवात करें। कुछ ख़ास समय जैसे इलेक्शन रिजल्ट, RBI पालिसी जैसी बड़ी अनाउंसमेंट के वक्त ट्रेड ना करें। बड़ी घटनाओं के दौरान ट्रेड करते वक्त फ्यूचर के बजाय ऑप्शन में ट्रेडिंग करें। कैश मार्केट का ट्रेडिंग पैटर्न सीखने के बाद ही वायदा कारोबार (future trading) में आएं। शुरुआत में अधिक लॉट लेने से बचें और स्टॉप लॉस लगाकर काम करें। बड़ा लॉट होने के कारण शेयर के भाव में आया छोटा सा परिवर्तन भी बड़ा दिखता है और आपके लॉस-प्रॉफिट अकाउंट को बहुत प्रभावित करता है।\nआशा है "Future trading in indian stock market" की इस पोस्ट के द्वारा आपको फ्यूचर ट्रेडिंग की जानकारी हो गई होगी। कम पैसों में ट्रेड करने के लिए ऑप्शन में ट्रेडिंग अच्छा विकल्प है। ऑप्शन ट्रेडिंग की जानकारी के लिए अगली पोस्ट का इंतज़ार करें। अगर आपके कोई सवाल हों तो कमेंट द्वारा पूछ सकते हैं।\n1. how to be happy\n2 . medical insurance for family\nTags # Share Market\nBy Vishwanath Pathak at 6:39 PM\nUnknown March 19, 2019 at 11:56 AM\nVishwanath Pathak April 1, 2019 at 10:49 AM\nthank you. keep watching\nI'm Vishwanath Pathak B.sc.(Maths),M.A.(sociology) from Raipur (Chhattisgarh).I am Real Estate investor, Share Trader and blogger.I like travelling, Movie watching, Reading books about Motivation, Meditation and Naturopathy. My main mission is to provide the best practical knowledge in Hindi about share market, small business, investment, health, travel, bollywood, G.K. and way of life.\nG. K. (24)\nShare Market (21)\nConstruction Builder kaise bane. कंस्ट्रक्शन बिल्डर कैसे बनें रियल एस्टेट का बिजनेस सबसे ज्यादा कमाई देने वाले बिजनेस में शामिल ह...\nएक्टर कैसे बनें? ( Actor kaise bane) मुंबई में एक्टिंग की शुरुवात कैसे हो? क्या आप भी बॉलीवुड में एक्टर बनना चाहते हैं? और अपने ...\nFilm writer kaise bane? फिल्म राइटर कैसे बनें ? फिल्मों में जाने का खयाल आते ही ज्यादातर युवा, हीरो हीरोइन बनने के बारे में सोचने...\nswing trading in stock market. स्विंग ट्रेडिंग क्या है? इसे कैसे करें?\nswing trading in stock market. स्विंग ट्रेडिंग क्या है? इसे कैसे करें? शेयर या कमोडिटी मार्केट में स्विंग ट्रेडिंग, ट्रेडिंग की एक श...\nArchive June (5) May (6) April (8) March (8) February (7) January (7) December (5) November (6) October (8) September (13) August (4) July (6) June (7) May (13) April (16) March (14) February (18) January (17)


हिंदी कहानी गोरमेंट बॉयस अस्कूल by Sunny Kumar\nगोरमेंट बॉयस अस्कूल\n© Sunny Kumar\n5 Minutes 6.9K 4\n#1354 in Story (Hindi)\n#369 in Story (Hindi)Inspirational\nभागना नहीं आसाँ, इतना ये समझ लीजे\nनुकीली रेलिंग है, और फांद के जाना है.\nपीरियड क्या होता है, टाइम-टेबल क्या होता है, क्लास टीचर क्या होता है- ये सब बाद में समझा, स्कूल से भागना कैसे है, ये पहले ही दिन से समझ गया था. फिर माशाअल्लाह हमारे क्लास टीचर डी. डी. बॉक्स थे, मतलब वी. डी. वत्स थे. उनका सही नाम मुझे तब ज्ञात हुआ जब मैंने कुछ क्लासें पास कर लीं. जब छोटी क्लास के बच्चों को समझाया जाता कि उसका नाम डी. डी. बॉक्स नहीं, वी. डी. वत्स है , तो बच्चे हंस के कहते- भाई रहने दे.. ये भी कोई नाम होता है... हे हे हे...\nफिलहाल इन्हें यही छोड़ देते हैं. इनकी महानता अलग से कहीं तसल्लीबख्स कर दी जायेगी. बात करते हैं स्कूल से भागने की I\nवो उम्र और वक़्त ही ऐसा था , जितना भी भाग लो, कोई फेल नहीं होत था I आधी छुट्टी की घंटी बजते ही अस्कूल नई चप्पलों और जूतों की तरह काटने लगता था. उस वक़्त पता नहीं क्या खुजली मची रहती थी I टाट पे हमारी टिकती ही नहीं थी I उसका एक कारण ये हो सकता है कि हमें लगता था, बड़े स्कूल में आने के बाद डेस्क मिलेंगे बैठने को I\nसरकारी स्कूल का बच्चा किसी चीज़ से रखे न रखे, इस बात से ज़रूर इत्तेफाक रखता है कि स्कूल से भागने का जो रोमांच है, वो न तो बंक मारने में है, न पीरियड गोल करने में i और अगर कोई सरकारी स्कूल का बच्चा कहता है कि वो कभी स्कूल से नहीं भागा तो आप समझ लें कि (गोरखाओं से माफ़ी सहित) या तो वो झूठ बोल रहा है या फिर वो उन दो-चार बच्चों में से है, जो हर सूरत में पूरे आठ पीरियड अटेंड करते हैं, चाहे स्कूल में भूकम्प क्यों न आ जाए I वो अलग बात है कि अगले दिन पिटाई और डांट खाने के बाद, ऐसे पढ़ाकुओं की अच्छी-अच्छी गालियों से ख़ातिर कर दी जाती थी. वैसे मैं आपको बता दूँ कि भागने में भागने का इतना रोल नहीं है, जितना कि सावधानी और फुर्ती का है. उस वक़्त खास तौर से जब सामने कोई आपातकालीन स्थिति प्रकट हो जाए.\nआप तो जानते हैं कोई भी रोमांच बिना ख़तरे के पूरा नहीं होता. तो इस भागने में जितने ख़तरे हो सकते थे, उतने मौजूद थे. जैसे, कोई टीचर या प्रिंसिपल न देख ले. कोई बड़ी क्लास का बच्चा या वो बच्चा न देख ले, जो आपसे जलता हो. और सबसे ज़्यादा उस बच्चे से बचना पड़ता था जो आपके साथ ही भाग रहा होता था लेकिन किसी टीचर की नज़र पड़ने पे वही आपकी टांग पकड़ के कहता था- सर... जल्दी आ जाओ, मैंने इसे पकड़ रखा है.\nये ख़तरे तो गेट फांदने से पहले के थे. गेट फांदने के बाद ये ध्यान रखना पड़ता था कि कोई सुधारु या सनकी बंदा न धर ले. क्योंकि दोनों ही हाल में प्रिंसिपल के पास पकड़ के ले जाना पक्का था. बस फर्क इतना था कि सुधारु सुनाते हुए और सनकी पीटते हुए ले जाता था. इतना ही नहीं, सबसे रोमांचकारी वो पल होते थे जब भागते वक़्त गेट के ऊपर लगी लोहे की नुकीली रेलिंग से हाथ-पैर बचाते हुए कूदना पड़ता था. हाथ-पैर तो बच जाते थे, लेकिन कभी-कभी कमीज़ या पैंट एल शेप में फट जाया करते थे . कितनों की कितनी ही पेंट और कमीज़ें इस रोमांचकारी काम को सरअंजाम देते हुए ज़ख़्मी हुई होंगी, इसकी गिनती नहीं. शायद आगे इसी नुकसान से तंग आकर बच्चे दीवार तोड़ कर भागने लगे थे.\nगेट एक था, दीवारें ज़्यादा. इसलिए बच्चों ने अपने-अपने घर की नज़दीकी को देखते हुए यहाँ -वहाँ से रास्ते बना लिए थे. जैसे पीछे की दीवार हौज़रानी और टूट सराय के लड़कों ने तोड़ी थी. उसी तरह पीछे के एक कोने की दीवार जो निल ब्लॉक में खुलती थी और बेगमपुर की ओर जाती थी, उसे हो न हो वहीं के लड़कों ने तोड़ा था. ऐसा नहीं हुआ कि गेट फांदकर भागना बंद कर दिया हो. लेकिन कई लड़कों ने पाया कि गेट से भागने पे पकड़े जाने या पकड़े जाने की स्थिति में चोट लगने के पूरे चांस थे. इसलिए लड़कों ने तोड़ी गई दीवारों को ही भागने का माध्यम बनाया.\nबारह इंच की मोटी दीवार को तोड़ने का काम फुर्सत से छुट्टी के दिन किया जाता था. हम छुट्टी वाले दिन स्कूल में बैट-बॉल खेलने जाते थे. जिस पिच पर हम खेल रहे थे, उसके सामने की दीवार पे रिज़वान डेस्क में लगने वाली रॉड चला रहा था. मैंने भी उस कार्य में पूरी रूचि दिखाते हुए, वहाँ से चार-पांच ईंटें हिला दीं. और देखते ही देखते ढाई फुट चौड़ा और लगभग उतना ही लम्बा, दीवार में गढ्ढा हमने बना दिया. जो सीधा हमें मालवीया नगर की मार्किट में पहुंचाता था. वैसे कई हमसे भी ज़्यादा हरामी बन्दे थे, जिन्हें दीवार तोड़ने-फोड़ने के लिए छुट्टी के दिन की ज़रूरत नहीं पड़ती थी. वो पीरियड गोल करके ही ये काम कर आते थे.\nये तोड़ी हुई दीवारें आने वाले टाइम में इतनी कारगर सिद्ध हुई कि हमारे साथ-साथ, कुछेक टीचर भी बाक़ायदा इसे अपनी आवाजाही के लिए इस्तेमाल करने लगे. वो आधी छुट्टी के दौरान मार्किट में चाय-बीड़ी सूटते और लौटते वक़्त इसी जगह से अस्कूल में दाखिल होते. इस वजह से लड़कों को अब यहां भी एहतियात बरतनी पड़ती थी कि कहीं भागते हुए उस टीचर से सामना न हो जाये.\nशुरू में तो इन दीवारों की चुनाई होती रही. लेकिन इन दीवारों से भागने की आदत ऐसी लगी कि ये दीवारें टूटती भी रही. और काफी बाद में इन दीवारों को इनके टूटे हाल पे छोड़ दिया गया. जब तक कि प्रिंसिपल तनेजा नहीं आ गए जिनकी एक आंख फड़कती रहती थी I वो भागते हुए बच्चों की फोटो खींच लिया करते थे, कुछ इस तरह हाथ हिलाते हुए- रुक जा हरामज़ादे.. रुक जा, मैंने तेरी फोटो खींच ली है.....\nअस्कूल टीचर छुट्टी कुत्ते फेल टाइम-टेबल शॉर्ट स्टोरी नास्टैल्जिया


BHOPAL NEWS- आयुष्मान खुराना 1 महीने तक भोपाल में रहेंगे, नई फिल्म डॉक्टर जी की शूटिंग होगी\nHomebollywoodBHOPAL NEWS- आयुष्मान खुराना 1 महीने तक भोपाल में रहेंगे, नई फिल्म डॉक्टर जी की शूटिंग होगी\nभोपाल। समाज के अनछुए मुद्दों पर बनने वाली फिल्मों में काम करके अपनी एक अलग पहचान बना रहे बॉलीवुड एक्टर आयुष्मान खुराना अगले 1 महीने तक मध्य प्रदेश की राजधानी भोपाल में रहेंगे। नई मूवी डॉक्टर जी की शूटिंग भोपाल में होने वाली है। आयुष्मान खुराना इस फिल्म में मुख्य किरदार निभा रहे हैं।\nमुंबई से मिले अपडेट के अनुसार आयुष्मान खुराना मुंबई से भोपाल के लिए रवाना हो चुके हैं। उन्हें मुंबई के एयरपोर्ट पर भोपाल जाते हुए देखा गया। कहा जा रहा है कि आयुष्मान खुराना ने डॉक्टर जी की शानदार स्क्रिप्ट के कारण इसको चुना है। डॉक्टर जी फिल्म में एक ऐसी स्क्रिप्ट है जो आयुष्मान को सुपर फ्रेश तरीके से पेश करेगी और पूरे भारत के दर्शकों को आकर्षित करेगी।\nफिल्म डॉक्टर जी में आयुष्मान खुराना के अपोजिट कौन सी एक्ट्रेस होगी\nआयुष्मान खुराना के साथ इस फिल्म में रकुल प्रीत सिंह भी नजर आने वाली हैं। दोनों स्टार्स को साथ में देखने को फैंस खासा उत्साहित हैं। इस फिल्म में आयुष्मान जहां डॉ. उदय गुप्ता की भूमिका निभाएंगे, वहीं रकुल एक मेडिकल स्टूडेंट डॉ. फातिमा के किरदार में दिखाई देंगी।\nफिल्म मेकर्स का कहना है कि खास बात ये है कि एक्टर की इस आगामी फिल्म का कॉन्सेप्ट बिल्कुल अलग और दिलचस्प है। फिल्म की कहानी को एक नए स्टाइल से साथ गड़ा गया है। फिल्म अनुभूति कश्यप द्वारा सह-लिखित और निर्देशित है. इस फिल्म को सुमित सक्सेना, विशाल वाघ और सौरभ भारत ने लिखा है।\nहाल ही में फिल्म के बारे में बात करते हुए आयुष्मान खुराना ने कहा था कि डॉक्टर जी एक ऐसी कहानी है जिससे मुझे तुरंत प्यार हो गया था, यह एक नई तरह की कहानी पेश करने वाली फिल्म है। ये फिल्म खूब हंसाएगी। मैं अपने कर‍ियर में पहली बार डॉक्टर के किरदार को करने के लिए उत्साह‍ित हूं। अब देखना यह है कि फिल्म के मेकर्स और आयुष्मान के दावों को दर्शकों की मुहर लगती है या नहीं। फिलहाल तो आयुष्मान भोपाल में है, शूटिंग का आनंद लीजिए।


08-10-2021 : राज्यपाल लेफ्टिनेंट जनरल (से. नि.) गुरमीत सिंह ने देव संस्कृति विश्वविद्यालय, शांति कुंज, हरिद्वार में स्थापित 100 फीट राष्ट्रीय ध्वज का लोकापर्ण किया। | RAJBHAWAN UTTARAKHAND | भारत\n08-10-2021 : राज्यपाल लेफ्टिनेंट जनरल (से. नि.) गुरमीत सिंह ने देव संस्कृति विश्वविद्यालय, शांति कुंज, हरिद्वार में स्थापित 100 फीट राष्ट्रीय ध्वज का लोकापर्ण किया।\nप्रकाशित तिथि: अक्टूबर 8, 2021\nराजभवन देहरादून : 08 अक्टूबर, 2021\nराज्यपाल लेफ्टिनेंट जनरल (से. नि.) गुरमीत सिंह ने देव संस्कृति विश्वविद्यालय, शांति कुंज, हरिद्वार में स्थापित 100 फीट राष्ट्रीय ध्वज का लोकापर्ण किया। राज्यपाल गायत्रीतीर्थ शांतिकुंज के स्वर्ण जयंती वर्ष के अवसर पर आयोजित कार्यक्रम में बतौर मुख्य अतिथि सम्मिलित हुये। राज्यपाल ने विश्वविद्यालय परिसर में स्थित महाकाल मंदिर में पूजा-अर्चना की तथा राज्य की सुख-समृद्धि एवं खुशहाली के लिए प्रार्थना की। राज्यपाल ने विश्वविद्यालय परिसर में स्थित शौर्य दीवार पर पुष्पचक्र अर्पित कर शहीदों को श्रद्धांजलि अर्पित की।\nकार्यक्रम को सम्बोधित करते हुये राज्यपाल ने कहा कि मेरे लिए यह गौरव का क्षण है। राष्ट्रीय ध्वज हर भारतीय की आन-बान, शान एवं गौरव का प्रतीक है। मैं एक फौजी भी हूँ। यदि एक फौजी को तिरंगा फहराने और तिरंगे से जुड़े गौरवपूर्ण कार्य में शामिल होने का अवसर मिले तो इससे अधिक सौभाग्य का विषय कोई नहीं हो सकता। यह ध्वज एक आइकन है, एक प्रेरणा है।\nराज्यपाल ने कहा कि वे बचपन में जब भी राष्ट्रीय ध्वज को देखते थे तो उन्हें एक आत्मीय हर्ष और उल्लास होता था। अपने आप दाहिना हाथ उठ कर तिरंगे को सलाम करता था। उनका सेना में जाकर देश सेवा करने का स्वपन बाल्यकाल से ही था। वे कैप्टन बनना चाहते थे। राज्यपाल ने कहा कि हमेशा राष्ट्र सर्वोपरी है। हमने यही सकंल्प लिया तथा इसी ध्येय के साथ जीवन जिया। राष्ट्रीय सुरक्षा प्राणों से ऊपर रही है। उन्होंने कहा ‘‘मैंने एक सैनिक की भूमिका में जीवन बिताया है, हर रोज राष्ट्रीय ध्वज को अंतर आत्मा ने श्रद्धा की दृष्टि से देखा है। जब भी कोई सैन्य चुनौती सामने आयी, यही एहसास मन में रहा है, कि अगर प्राणों की आहूति हुई तो एक सर्वोच्च सौभाग्य होगा। किसी भी सैनिक के लिए उसका पार्थिव शरीर इसी तिरंगे में लपेटा जाए, यही अंतिम अभिलाषा होती है।’’ राज्यपाल ने कहा कि उत्तराखण्ड में प्रत्येक व्यक्ति सैनिक है। देश का प्रथम परमवीर चक्र प्राप्त करने वाले एक उत्तराखण्डी थे, यह गर्व का विषय है।\nराज्यपाल ने कहा कि भारत की संप्रभुता और अखण्डता बनाये रखना तथा हर मैदान फतह करना और वहाँ तिरंगे को लहराता देखना, हर एक सैनिक का अंतिम लक्ष्य होता है। यह जज्बा हमारी संस्कृति से आता है। आज जो ध्वज लहरा रहा है, यह हर भारतीय, सैनिक, संत और विद्वानों के बलबूते पर ही सम्भव हो पाया है।\nराज्यपाल ने कहा कि भारतवर्ष की जडें और आधार, भारतीय संस्कृति और हमारी अनन्य सभ्यता रही है। यह तिरंगा, ना केवल तीन रंगों और अशोक चक्र का मेल है बल्कि अपने आप में भारत की आत्मा, शान, साहस, ज्ञान और पराक्रम को भी अपने में समाहित किये हुए है। हमारे लिए एक लक्ष्य और मार्ग दर्शन का स्रोत भी है।\nराज्यपाल ने कहा कि राष्ट्रीय ध्वज के उचित प्रयोग हेतु राष्ट्रीय ध्वज संहिता में वर्ष 2002 में संशोधन करते हुए और स्वतंत्रता के वर्षों बाद भारत के नागरिकों को अपने घरों, कार्यालयों और फैक्ट्रियों आदि संस्थानों में न केवल राष्ट्रीय दिवसों पर बल्कि किसी भी दिन बिना किसी रूकावट के फहराने की अनुमति मिल गई है। बशर्ते कि राष्ट्रीय ध्वज संहिता का कड़ाई से पालन हो। अनुशासन का पालन किया जाना चाहिये।\nराज्यपाल ने कहा कि भारतीय संस्कृति विश्व की समृद्ध संस्कृति है, जिसमें नैतिक मूल्यों के साथ-साथ एक आदर्श जीवन पद्धति की भी शिक्षा दी जाती है। मानव जीवन के लक्ष्यों का निर्धारण इसी संस्कृति के द्वारा सम्भव है। संस्कृति हमें शिक्षा के साथ-साथ विद्या, व्यापार, पर्यावरण और जीवन के अन्य महत्वपूर्ण आयामों से जोड़ती है। एक सुसंस्कृत और आदर्श जीवन के लिए जिन मूलभूत तत्वों की आवश्यकता है उन सभी का समायोजन भारतीय संस्कृति में है। यह केवल भौतिक सुखों का ही अनुभव नहीं कराती, इसी के साथ आध्यात्मिक उन्नयन हेतु उच्च अनुभूतियों का ज्ञान भी कराती है। कोविड के दौरान पूरे विश्व में नमस्कार को महत्व मिला। आज पूरा विश्व नमस्कार करता है। यह ज्ञान हमारी संस्कृति ने ही दिया। राज्यपाल ने गायत्री मंत्र के महत्व पर भी प्रकाश डाला।\nराज्यपाल ने कहा कि एक सभ्य एवं सुसंस्कृत समाज का जो स्वप्न पं0 श्रीराम शर्मा आचार्य जी ने देखा था, सभी उसे पूरा करने के लिए कृत संकल्पित हैं। विद्यार्थियों को ‘‘निश्चय कर अपनी जीत करूं’’ के वाक्य के साथ अपने लक्ष्यों को प्राप्त करने के प्रयास करने चाहिये।\nराज्यपाल ने कहा कि राष्ट्रवाद की भावना और भारत माता के प्रति हमारी श्रद्धा और समर्पण ही है जिसने भारतीय संस्कृति को विश्व की प्राचीनतम संस्कृति का दर्जा दिया है। हमारी भारतीय संस्कृति आज भी प्रखर और तेजस्वी है। यह हमारे वीर जवानो का साहस और शौर्य ही है जिसने हमें एक महान राष्ट्र के रूप में लगातार शक्तिशाली बनाया है।\nराज्यपाल गुरमीत सिंह ने कहा कि आप सभी ने उत्तराखण्ड की धरती पर ज्ञान और जीवन-मूल्य का पाठ सीखा है। इसलिए यह आपका नैतिक दायित्व है कि प्रदेश के विकास में भी आपकी भूमिका अहम हो। आप जहां भी रहें, जहां भी कार्य करें, प्रेम, करूणा, अहिंसा, सहयोग जैसे मानवीय मूल्यों को जीवित रखते हुए देवभूमि के ब्रांड अंबेसेडर बनकर कार्य करें यही मेरी आप सबसे अपेक्षा है।\nपूज्य आचार्य जी के सपनों का यह विश्वविद्यालय आज भारतीयता और भारतीय संस्कृति को जीवित रखने में सहायक हो रहा है। आज के युग में ऐसे संस्थानों की आवश्यकता है, जिनमें शिक्षा के साथ-साथ सामाजिक, आध्यात्मिक, भावानात्मक एवं चरित्र निर्माण का शिक्षण-प्रशिक्षण दिया जाता हो। यह विश्वविद्यालय अपने सामाजिक दायित्वों के प्रति भी गम्भीर है।\nविश्वविद्यालय के कुलाधिपति डॉ0 प्रणव पण्ड्या जी ने कहा कि आज का दिन विश्वविद्यालय के लिये ऐतिहासिक है। एक सैनिक द्वारा आज तिरंगे को फहराया गया है।\nराज्यपाल ने विश्वविद्यालय के न्यूजलेटर ‘‘रेनेसां’’ का विमोचन किया।\nइस अवसर पर देव संस्कृति विश्वविद्यालय के विश्व गायत्री परिवार प्रमुख एवं विश्वविद्यालय के कुलाधिपति डॉ0 प्रणव पण्ड्या जी, कुलपति श्री शरद पारधी, प्रति-कुलपति डॉ0 चिन्मय पण्ड्या जी एवं कुलसचिव, समस्त आचार्यागण, विद्यार्थी एवं विश्वविद्यालय के समस्त अधिकारी-कर्मचारी उपस्थित थे।\nअंतिम अद्यतन: Jun 30, 2022


कौन थे उमर खैयाम, जिन्हें गूगल ने दी श्रद्धांजलि ? – मुहम्मद ज़करिया खान\nआज गूगल ने मशहूर फारसी कवि, गणितज्ञ, दार्शनिक, कवि और खगोलशास्त्री उमर ख़ैय्याम को उनके जन्मदिन पर डूडल बनाया।\n18 मई 1048 को उत्तर पूर्वी ईरान में जन्मे उमर खैय्याम कई उल्लेखनीय गणित और विज्ञान की खोज की। उमर ख़ैय्याम (1048–1131) फ़ारसी साहित्यकार, गणितज्ञ एवं ज्योतिर्विद थे। इनका जन्म उत्तर-पूर्वी फ़ारस के निशाबुर (निशापुर) में ग्यागरहीं सदी में एक ख़ेमा बनाने वाले परिवार में हुआ था। इन्होंने इस्लामी ज्योतिष को एक नई पहचान दी और इसके सुधारों के कारण सुल्तान मलिकशाह का पत्रा (तारीख़-ए-मलिकशाही), जलाली संवत या सेल्जुक संवत का आरंभ हुआ। इनकी रुबाईयों (चार पंक्तियों में लिखी एक प्रकार की कविता) को विश्व स्तरीय करने में अंग्रेज़ी कवि एडवर्ड फ़िज़्ज़ेराल्ड का बहुत योगदान रहा है।\nखगोलशास्त्र में कार्य करते हुए उमर ख़ैय्याम ने एक सौर वर्ष की दूरी दशमलव के छः स्थानों तक शुद्ध प्राप्त की। इस आधार पर उसने एक नए कैलेंडर का आविष्कार किया। उस समय की ईरानी हुकूमत ने इसे जलाली कैलेंडर के नाम से लागू किया। वर्तमान ईरानी कैलंडर जलाली कैलेंडर का ही एक मानक रूप है। यह सोलर कैलेंडर था जिसमें 33 साल के दिन, सप्ताह, तारीख और लीप वर्ष का पता लगाया जा सकता था। बाद में इसके आधार पर कई कैलेंडर बने।\nहरिवंश राय बच्चन भी ईरान के इस बोहेमियन महाकवि के जादू से नहीं बच सके. बच्चन जी की मुलाक़ात उमर ख़ैयाम की रूबाइयो से, फारसी भाषा में नहीं हुई. वह उमर खैयाम से फिट्ज जेराल्ड के अनुदित अंग्रेज़ी रूप के माध्यम से मिले थे। मधुशाला’ उमर खय्याम की रुबाइयों ( चार लाइन की छंद वाली कविताएं) से प्रेरित थी।\nउमर ख़ैय्याम इब्न ए सीना, मुहम्मद इब्न ए मूसा अल-ख़वारिज़मी, अल- बैरूनी से काफ़ी प्रभावित थे। उन्होंने संगीत और बीजगणित पर एक किताब ‘Problems of Arithmetic’ लिखी। 04 दिसंबर 1131 को उनका निधन हो गया। उन्हें खैय्याम गार्डन में दफनाया गया\nएक दौर वह था जब विज्ञान के क्षेत्र में मुसलमान बढ़ चढ़ कर हिस्सा ले रहे थे और एक यह दौर है के जब के मुस्लिम समुदाय शिक्षा में काफ़ी पिछड़े हुए हैं। ना जाने कितने महान दार्शनिक, कवि, गणितज्ञ हुए जो मुसलमान थे और एक सुनहरा दौर था जब पूरी दुनिया में शिक्षा जगत में मुस्लिम विद्वानों का नाम बड़े ही आदर से लिया जाता था फिर चाहे विज्ञान हो,जीव विज्ञान हो, भूगोल हो,मुस्लिम युवाओं से मेरी अपील है के आप अपने पूर्वजों के इतिहास को पढ़ें और उनके द्वारा किए गए योगदानों का प्रचार प्रसार करें। जिस से धूमिल होता इतिहास फिर से सांस ले सके अगर आप और हम मिल कर वर्तमान युवा पीढी में शिक्षा और ज्ञान के क्षेत्र में अलख जगा सकें. यह कर सके तो यह उन महान हस्तियों को श्रदधांजलि होगी।\nMuhammad Zakariya khan मई 18, 2019 उमर खैयाम, google DOODLE, omer khaiyam, umar khaiyam\nपिछला पिछला पोस्ट: नज़रिया – क्या चुनाव आयोग पक्षपात कर रहा है ?\nआगे अगला पोस्ट: नज़रिया – क्या है, राहुल गांधी का भारत ?


हिंदी न्यूज़ - Thackeray Movie Review nawazuddin siddiqui plays role of bal thackeray amrita rao aks | Thackeray Movie Review : ये फिल्म उनके लिए है जो नेता ठाकरे से प्यार करते हैं- हिन्दी समाचार, टुडे लेटेस्ट न्यूज़ इन हिन्दी\nपर्दे पर : 25 जनवरी 2019\nडायरेक्टर : अभिजीत पानसे\nसंगीत : संदीप शिरोडकर, अमर मोहिले\nकलाकार : नवाज़ुद्दीन सिद्दीकी, अमृता राव\nशैली : पॉलिटिकल ड्रामा\nअभिजीत पानसे ने बाल ठाकरे की शख्सियत को सिर्फ बाहर से ही टटोलने की कोशिश की है.\nUpdated: January 25, 2019, 5:57 PM IST\nफिल्म 'ठाकरे' में नवाज़ुद्दीन सिद्दीकी\nबाल ठाकरे महाराष्ट्र के राजनीति के एक कद्दावर नेता थे जिनके एक इशारे पर पूरा महाराष्ट्र अपने घुटनों पर आ जाता था. महाराष्ट्र के राजनीतिक पार्टी शिव सेना का गठन करने वाले बाल ठाकरे की तूती हर पार्टी में बोलती थी. हर पार्टी का कोई भी बड़ा नेता जब भी मुंबई आता था बाल ठाकरे के मातोश्री में हाजिरी देना उसके लिए अनिवार्य था.\nआज कल बायोपिक फैशन में है और बीते कुछ सालों में बॉलीवुड में इसकी झड़ी लग गयी है. परेशानी इस बात की है की इनमें से कुछ गिने चुने ही अपने विषय के साथ न्याय कर पाए है. ठाकरे भी उन फिल्मों की जमात में जुड़ गयी है जिनके साथ न्याय नहीं हो पाया है. निर्देशक अभिजीत पानसे के निर्देशन को देखकर लगता है की वो ठाकरे की इमेजरी से अभिभूत है.\nकम शब्दों में कहें तो बाल ठाकरे की शख्सियत से आदर कम और भय ज्यादा निकलता था. लेकिन अगर आप ठाकरे की जीवनी फिल्मी परदे पर देखने को उत्सुक है तो ये बात तय है कि आपको निराशा ही हाथ लगी है. बड़ी ही बेदर्दी से बाल ठाकरे जीवन पर लीपा पोती की गयी है. ठाकरे को एक प्रोपैगैंडा फिल्म कहना ज्यादा बेहतर होगा.\nठाकरे, एक श्रद्धांजलि फिल्‍म है\nठाकरे फिल्म पूरी तरह से बाल ठाकरे को समर्पित एक श्रद्धांजलि है. ठाकरे की कहानी शिव सेना सुप्रीमो बाला साहब ठाकरे के बारे में है जब उनका उदय महाराष्ट्र के राजनीति पटल में 60 और 70 के दशक में हुआ था. फिल्म में उनको दक्षिण भारतीय और मुस्लिम समुदाय के खिलाफ दिखाया गया है. फिल्म में उनके 1993 के मुंबई धमाकों में उनके रोल को भी दिखाती है और बात करती है उनके एक लंबे कानूनी लड़ाई की.\nइस फिल्म में ये बताने की कोशिश की गयी है कि ठाकरे जैसा कोई दूसरा नहीं हो सकता है. बाल ठाकरे के हर एक्शन को फिल्म में जस्टिफाई करने की कोशिश की गयी है जिसको देखने में बेहद अटपटा लगता है. फिल्म की शुरुआत होती है 90 के दशक में जब मुंबई के दंगों और बाबरी मस्जिद के ढहने में ठाकरे के हाथ को लेकर अदालत में इनको तलब किया जाता है.\nउसके बाद फिल्म फ्लैशबैक में जाती है और ठाकरे के एक कद्दावर नेता बनने के सफर की बात करती है. बतौर कार्टूनिस्ट ठाकरे ने करियर की शुरुआत की थी और कुछ समय के बाद ही महाराष्ट्र की राजनीति में वो दखल देना शुरू कर दिया था. इन सभी को फिल्म में छोटी छोटी घटनाओं के माध्यम से दिखाया गया है.\nइस बात में कोई शक नहीं है की निर्देशक अभिजीत पानसे की मेहनत फिल्म में साफ नजर आती है लेकिन उनके निर्देशन की सबसे बड़ी खामी यही है कि वो इस बात को दर्शकों तक पहुंचने में नाकामयाब रहे है की आखिर बाल ठाकरे ने इस तरह का सफर क्यों चुना. क्यों? का जवाब इस फिल्म में आपको नहीं मिल पाएगा.\nअभिजीत पानसे ने बाल ठाकरे की शख्सियत को सिर्फ बाहर से ही टटोलने की कोशिश की है. फिल्म खत्म होती है उस दौरान जब 1995 में सेना और बीजेपी की साझा सरकार बनी थी, मनसे के गठन को फिल्म से बड़े ही प्यार से निकाल दिया गया है.\nनवाज़ुद्दीन की मेहनत फिल्म के हर फ्रेम में दिखाई देती है लेकिन पुरजोर कोशिश के बावजूद ठाकरे के करिश्मा को नवाज़ुद्दीन परदे पर ट्रांसलेट करने में सक्षम नजर नहीं आते है. नवाज़ुद्दीन के अभिनय की धार फिल्म के कुछ एक सीन्स में ही निकल कर बाहर आयी है.\nठाकरे के किरदार के ग्राफ में वो इन्कन्सीस्टेन्ट नजर आयें है. कुछ वही हाल मीना ताई की भूमिका में अमृता राव का है. ये पहले से ही निश्चित था की अमृता राव के लिए फिल्म में करने को कुछ ज्यादा नहीं होगा और फिल्म देखने के बाद ये बात साबित भी हो जाती है.\nये फिल्म पूरी तरह से उन लोगों के लिए है जो नेता ठाकरे से प्रेम करते है ना कि उनके लिए जो उनके जीवन के अनछुए पहलुओं को जानना चाहते है. आखिर तथ्यों के साथ छेड़ छाड़ करने की भी कोई हद होती है. ज्यादा लीपा पोती अच्छी बात नहीं है. लेकिन चुनाव के साल में सब कुछ माफ है.


पतंजलि नहीं लॉन्च करेगा किम्भो एप, व्हॉट्सएप को टक्कर देने के लिए किया गया था एलान Ratan Times\nपतंजलि नहीं लॉन्च करेगा किम्भो एप, व्हॉट्सएप को टक्कर देने के लिए किया गया था एलान\nनई दिल्ली। काफी समय से पतंजलि अपने अपकमिंग एप के बारे में यूजर्स को जानकारी दे रहा था. लेकिन अब व्हॉट्सप को टक्कर देने वाला ये एप शायद न लॉन्च हो. जी हां मेड इन इंडिया एप को इसलिए लॉन्च किया जाना था जिससे साइबर सिक्योरिटी से लड़ा जा सके. किम्भो एप को लेकर सबसे पहले 30 मई को एलान किया गया था और फिर एप को 24 घंटों के भीतर ही हटा लिया गया. कारण था सिक्योरिटी और एप इतना कमजोर था कि हैक होने के आसार सबसे ज्यादा थे. लेकिन इसके बाद पतंजलि ने अपने बयान में कहा था कि उन्होंने सारी खामियों को दूर कर लिया है और अब एप को जल्द ही लॉन्च कर दिया जाएगा.\nइसके बाद बाबा रामदेव ने कहा था कि एप को अगस्त के महीने में लॉन्च किया जाएगा लेकिन फिर एप को एक और बार हटा लिया गया. इसके तुरंत बाद एप डेवलपर अदिती कमल ने भी पतंजलि को अपना इस्तीफा सौंप दिया. अब पतंजलि के सीईओ और MD आचार्य बाल कृष्णा का कहना है कि वो एप से खुश नहीं है तो वहीं अब एप को कभी लॉन्च नहीं किया जाएगा. हम अपने काम से खुश नहीं हैं इसलिए एप के काम को पूरी तरह से रोक दिया गया है.\nलॉन्च होते ही एप में पाई गई थीं कई खामियां\nयोगगुरु रामदेव ने व्हाट्सएप के जवाब में किम्भो एप उतारा था और कुछ घंटे में ही इस एप को गूगल के प्ले स्टोर से हटा दिया गया. एप को लेकर कई सेक्योरिटी एक्सपर्ट ने दावा किया कि इसमें यूजर्स के डेटा की सिक्योरिटी को लेकर कई बड़ी गड़बड़ियां है और डेटा में आसानी से सेंध लगाई जा सकती है. लेकिन अब ये सारा मामला सुलझ चुका है और किम्भो एप पूरी तरह से लॉन्च होने के लिए तैयार हो चुका है.\nक्या है किम्भो का मतलब\nकिंभो एक संस्कृत का शब्द है जिसका मतलब है What’s New या How are you. इस मैसेजिंग एप का लोगो व्हाट्सएप को ही थोड़े हेर-फेर के साथ डिजाइन किया हुआ लगता है.\nसाइबर एक्सपर्ट ने बताया था 'सेक्योरिटी डिजास्टर'\nफ्रेंच सेक्योरिटी रिसर्चर एलिओट एल्डरसन ने रामदेव के इस एप में यूजर के डेटा सेक्योरिटी को लेकर बड़ी चिंता जताई थी. व्हाट्सएप को देश में टक्कर देने के दावे के साथ उतारे गए किम्भो एप को रिसर्चर ने 'सेक्योरिटी डिजास्टर' बताया. एलिओट एल्डरसन ने ट्वीट किया, ' किम्भो एप एक मजाक है, अगली बाद किसी भी ऐलान से पहले कंपनी एक बेहतर डेवलपर नियुक्त करे. इस एप को इस्टॉल ना करें.' उन्होंने अगले ट्वीट में दावा किया कि किम्भो एप बोलो एप जैसा हूबहू दिखता है. दोनों ही एप के प्ले स्टोर में स्क्रीनशॉट बिलकुल एक जैसे हैं.


प्राइवेट और सरकारी विद्यालय 21 सितंबर से खुलेगे - Inn News\nin General, Madhya Pradesh\nby News inn September 19, 2020, 4:15 pm 15 Views\nक्लास नहीं होंगी, लेकिन शिक्षकों को रोज आना होगा\nइन पर और यहां प्रतिबंध रहेगा.\nमध्यप्रदेश में शासकीय और प्राइवेट स्कूल 21 सितंबर से सिर्फ आंशिक रूप से खुलेंगे। कक्षाएं नहीं लगाई जाएंगी, लेकिन 9वीं से 12वीं तक के छात्र परिजनों की अनुमति लेने के बाद टीचर से पढ़ने थोड़े समय के लिए ही आ सकेंगे। हालांकि शिक्षकों को अब स्कूल नियमित रूप से आना होगा। विद्यार्थी और शिक्षक के बीच संवाद छोटे-छोटे समूह में पर्याप्त समय के अंतराल से होगा। कोविड संक्रमण से बचाव के लिए स्कूलों को स्वास्थ्य विभाग द्वारा जारी की गई स्टैंडर्ड ऑपरेटिंग प्रोसीजर (एसओपी) का सख्ती से पालन करना होगा। इस संबंध में शासन ने आदेश जारी कर दिए हैं।\nस्कूल में एक-दूसरे के बीच कम से कम छह फीट की दूरी रखना अनिवार्य है। पूरे समय फेस-कवर या मास्क का उपयोग करने के साथ ही साबुन से बार-बार हाथों को धोना या उन्हें सैनिटाइज करना जरूरी होगा। विद्यालय की सभी ऐसी सतहों एवं उपकरणों का कक्षा प्रारंभ होने एवं समाप्ति के बाद एक प्रतिशत हाइपो क्लोराइड के उपयोग से डिसइन्फेक्शन (कीटाणु शोधन) करना होगा। स्कूल में केवल कोरोना निगेटिव व्यक्तियों को ही प्रवेश की अनुमति होगी। विद्यालय में कोविड-19 के निवारक उपायों संबंधी जानकारी प्रदर्शित किए जाएंगे।\nPrevious article 18 लड़ाकू विमानों से घुसपैठ के बाद बोला चीन, अमेरिका से दूर रहे ताइवान नहीं तो कर लेंगे कब्जा, बहाने का इंतजार.\nNext article शाजापुर में बीमा नहीं मिलने से नाराज किसानों ने आगरा-मुंबई हाईवे जाम किया


हरियाणा में रंग ला रही है बेटी बचाओं की मुहिम, सोनीपत में 870 से बढ़कर 937 हुआ लिंगानुपात-Sex ratio increased from 870 to 937 in Sonepat haryana by Beti Bachao Beti Padhao scheme – News18 हिंदी\n2015 में प्रधानमंत्री मोदी ने सोनीपत जिले में बेटियों की जन्म पर चिंता जताई थी, अब प्रयासों के लिए कर चुके है सम्मानित.\nLast Updated : February 21, 2019, 15:19 IST\nप्रधानमंत्री नरेंद्र मोदी ने देश की बेटियों को बचाने और पढ़ाने के नारे के साथ साल 2015 में हरियाणा के पानीपत से बेटी बचाओ बेटी पढ़ाओ अभियान की शुरुवात की थी. उस समय हरियाणा के कई जिलों में बेटियों के जन्म दर की हालात बेहद खराब थी. सोनीपत जिले को देश के पहले 100 जिलों में शामिल किया गया था, जहां पर बेटियों की जन्म दर सबसे खराब थी. सोनीपत जिले में उस समय 1 हज़ार बेटो पर 870 बेटियां थी. बेटा पौदा करने की चाह में बेटियों का कोख में ही कत्ल किया जा रहा था. ऐसे में स्वास्थ्य विभाग के अधिकारियों ने बेटियों को बचाने का जिम्मा उठाया.4साल के बाद सोनीपत में बेटियों की जन्म दर 870 से बढ़कर 937 जा पहुंची है. जिसके लिए खुद प्रधानमंत्री नरेंद्र मोदी मन की बात में सोनीपत जिले की तारीफ कर चुके हैं. पिछले साल झुंझनु में सोनीपत जिले को इसके लिए सम्मान भी दिया गया.\nसोनीपत नागरिक हॉस्पिटल में सीएमओ जेएस पूनिया से ने न्यूज 18 से खास बातचीत में बताया कि कैसे उनकी टीम ने बेटियों को बचाने का प्रयास किया और उसमे कामयाब हुए. पुनिया ने बताया कि जब बेटी बचाओ-बेटी पढ़ाओ अभियान की शुरुवात हुई तो उस समय सोनीपत जिले के हालात बेहद खराब थे. बेटियों को बोझ समझकर कोख में ही मार दिया जाता था. स्वास्थ विभाग ने लोगों को जागरूक करने के साथ साथ ऐसी कत्लगाहों के खिलाफ अभियान चलाया जहां पर कोख में बेटियों को मारा जाता था. अब4साल के प्रयास के बाद स्वास्थ्य विभाग ने हरियाणा, यूपी और दिल्ली में 60 रेड डाली जिसमे लिंग जांच और गर्भपात के अड्डो को सील कर आरोपियों को जेल भिजवाया.\nये भी पढ़ें- विमान हादसे में शहीद विंग कमांडर साहिल गांधी का पार्थिव शरीर पहुंचा हिसार\nबेटी बचाओ बेटी पढ़ाओ योजना ने आम लोगों को भी खूब प्रभावित किया है. लोगों में जागरूकता बढ़ रही है और अब वे कह रहे हैं कि बेटियां किसी भी मायने में बेटों से कम नही हैं. बेटियां अपने माँ- बाप की शान हैं.\nबता दें कि सोनीपत में अब बेटियों की लिंगानुपात 937 प्रति हजार पहुंच चुकी है. ग्रामीण इलाकों में 16 गांव में ऐसे है जहां पर बेटियों की लिंगानुपात 1 हज़ार से ज्यादा है. सोनीपत के पुरखास गांव में ये आंकड़ा 1037 पर पहुंच गया है. जहां स्वास्थ्य विभाग सरकारी स्कूल की उन बच्चियों को डेढ़ लाख का चेक देकर सम्मानित किया, जिन्होंने 10वी क्लास में पहला, दूसरा ओर तीसरा स्थान हासिल किया. बेटियों ने भी प्रधानमंत्री के बेटी बचाओ अभियान की जमकर तारीफ की.\nप्रधानमंत्री नरेंद्र मोदी की सकारात्मक सोच, लोगो मे बढ़ती जागरूकता ओर स्वास्थ्य विभाग के प्रयासों ने सोनीपत में इस मुश्किल दिख रहे मुकाम को हासिल करने में सफलता हासिल की है.\nये भी पढ़ें- शहीद संदीप के घर पहुंचे सीएम खट्टर, परिवार को 50 लाख और एक सदस्य को नौकरी देगी सरकार\nTags: Beti Bachao Beti Padhao campaign, Beti Bachao-beti Padhao, Haryana news


Unienzyme Tablet Uses in Hindi: उपयोग, नुकसान, खुराक, सावधानी, कीमत, काम l यूनिएंजाइम टैबलेट की जानकारी - HGK\nUnienzyme Tablet Uses in Hindi: उपयोग, नुकसान, खुराक, सावधानी, कीमत, काम l यूनिएंजाइम टैबलेट की जानकारी\n2 Comments / Medicine\nयूनिएंजाइम टैबलेट क्या है? – What is Unienzyme Tablet in Hindi\nUnienzyme Tablet एक Digestive Enzyme और Antacid का साधन हैं, जो मुख्यतः पेट की बीमारियों से निपटने में इस्तेमाल की जाती है।\nयह दवा कुछ संतोषजनक पेट की स्थितियों जैसे अपच, एसिडिटी, सीने में जलन, गैस, ब्लोटिंग, आंतो की विषाक्ता, पेट फूलना, खराब पाचन, कब्ज, उच्च कोलेस्ट्रॉल स्तर आदि को दूर कर स्वास्थ्य को नई ऊर्जा देती है।\nपाचन तंत्र की गड़बड़ी से शरीर में आहार आपूर्ति ढंग से न हो पाने के विषय में इस दवा को आहार पूरक के रूप में भी उपयोग में लाया जा सकता है। इसके द्वारा शराब के सेवन से होने वाले हैंगओवर को भी मिटाया जा सकता है। अतिसंवेदनशीलता और पेट में रक्तस्राव के मरीजों में इस दवा के सेवन से पूरी तरह बचाना चाहिए।\nयह एक OTC दवा है, जिसके उपयोग के लिए डॉक्टर की पर्ची जरूरी नहीं है।\nनाम Unienzyme Tablet\nसंरचना (Composition) Fungal diastase (100 MG) + Papain (60 MG) + Charcoal (75 MG)\nदवा-प्रकार (Type of Drug) Digestive Enzyme\nकीमत (Price) 58.44 Rs (15 टैबलेट)\nपढ़िये: Mucaine Gel Mint in Hindi | डिक्लोफेनाक सोडियम की जानकारी\nयूनिएंजाइम टैबलेट के उपयोग – Unienzyme Tablet Uses in Hindi\nUnienzyme Tablet के ज्यादातर फायदे पेट से जुड़े होते है। कुछ सूचीबद्ध मौजूद बीमारियों और अवस्थायों के बारें में ज्ञात होने पर इस दवा को डॉक्टर की मंजूरी के बाद उपयोग में ले सकते हैं। ये सूचीबद्ध लक्षण निम्नलिखित हैं,\nआंत में गैस\nमल उत्सर्जन प्रक्रिया कठिन होना\nगले में खराश या सूजन\nगर्भावस्था के दौरान पित्त प्रवाह में कमी होना\nपेट में विषाक्ता\nयूनिएंजाइम टैबलेट की खुराक – Unienzyme Tablet Dosage in Hindi\nसूचीबद्ध लक्षणों से प्रभावित हर मरीजों में इसकी खुराक उनकी आयु, वजन, मानसिक स्थिति, अनुकूलता, एलर्जी के इतिहास और स्वास्थ्य स्थिति के अनुसार चुनी जाती है।\nएक आम वयस्क के लिए इस दवा की खुराक दिन में 1 से2बार 50-100mg की एक टैबलेट हैं। आवश्यकतानुसार खुराक को बढ़ाया या घटाया जा सकता हैं। लेकिन निजी विशेषज्ञ या डॉक्टर से सलाह लेनी चाहिए।\nबच्चों में इस दवा का इस्तेमाल सावधानी पूर्ण तरीके से किया जाना चाहिए। बच्चो में बाल रोग विशेषज्ञ से इसके सेवन से पहले परामर्श करना चाहिए।\nइस टैबलेट को तोड़कर, चबाकर या कुचलकर उपभोग न करें।\nइस दवा की खुराक को पानी के साथ एक बार में पूरा निकल चाहिए लेना चाहिए।\nखुराक में ऊंच-नीच हो जाने पर डॉक्टर की सहानुभूति लें और सुविधानुसार खुराक लेने से बचें।\nएक खुराक छूट जाये, तो निर्धारित Unienzyme Tablet का सेवन जल्द करें। अगली खुराक Unienzyme Tablet की निकट हो, तो छूटी खुराक ना लें।\nओवरडोज़ से Unienzyme Tablet से दुष्प्रभाव ज्यादा हो सकते है। भारी साइड एफ़ेक्ट्स Unienzyme Tablet से हो, तो डॉक्टर से मदद लें।\nपढ़िये: एंटीपायरेटिक दवाएं | Dolo 650 Tablet in Hindi\nयूनिएंजाइम टैबलेट के दुष्प्रभाव – Unienzyme Tablet Side Effects in Hindi\nनिम्न साइड एफ़ेक्ट्स Unienzyme Tablet के कारण हो सकते है। आमतौर पर साइड एफ़ेक्ट्स Unienzyme Tablet से शरीर की अलग प्रतिक्रिया व गलत खुराक से होते है और सबको एक जैसे साइड एफ़ेक्ट्स नहीं होते है। अत्यंत Unienzyme Tablet से दुष्प्रभाव में डॉक्टर की सहायता लें। इनके अलावा भी अन्य साइड एफ़ेक्ट्स Unienzyme Tablet से हो सकते है।\nमूत्र मार्ग में दर्द\nअतिसार या दस्त\nसावधानियां – Unienzyme Tablet Precautions in Hindi\nनिम्न सावधानियों के बारे में Unienzyme Tablet के सेवन से पहले जानना जरूरी है।\nनिम्न अवस्था व विकार में Unienzyme Tablet से दुष्प्रभाव की संभावना ज्यादा होती है। इसलिए जरूरत पर, डॉक्टर को अवस्था बताकर ही Unienzyme Tablet की खुराक लें।\nभोजन के साथ Unienzyme Tablet की प्रतिक्रिया की जानकारी अज्ञात है।\nनिम्न दवाओं व घटको का सेवन Unienzyme Tablet के साथ ना करें । क्योंकि ये और Unienzyme Tablet साथ में प्रतिक्रिया जल्दी करते है।\nUnienzyme Tablet कैसे काम करती है?\nयह दवा अम्लीय-रोधी के रूप में कार्य करती है। यह पेट में अनावश्यक एसिड स्राव और जलन को कम कर लक्षणों को बेअसर करती है।\nCharcoal का प्राकृतिक स्वरूप अपशिष्ट पदार्थों को शरीर से बाहर फेंकना होता है। इस दवा में इस्तेमाल किये जाने वाला सक्रिय चारकोल भी अवांछित विषाक्त पदार्थों को बांधकर उन्हें शरीर से बाहर निकालने का कार्य करता है।\nPapain को पपीते से प्राप्त किया जाता है। Papain पाचन को मजबूत करने में मददगार हैं। इसके लिए यह प्रोटीन को तोड़कर ऊर्जा का पूरे शरीर में संचरण करता है।\nFungal Diastase को Aspergillus Genus से प्राप्त किया जाता है। यह एसिडिटी को नियंत्रित करता हैं। इसके अलावा यह कार्बोहाइड्रेट को तोड़कर उत्सर्जन क्रिया को बढ़ावा देता है।\nकीमत व वेरिएंट – Unienzyme Tablet Price & Variant\nनिम्न वेरिएंट में Unienzyme Tablet मार्केट में उपलब्ध है, जिनकी कीमत निम्नलिखित है। अगर डॉक्टर Unienzyme Tablet सलाह करते है, तो इसी वेरिएंट का इस्तेमाल करें, अन्य वेरिएंट पर ना जाए।\nUnienzyme Tablet 15 Tablets 58.44 Rs\nUnienzyme liquid 200ml 105.70 Rs\nUnienzyme Pro Capsule 10 Capsule 130.00 Rs\nUnienzyme Drops 15ml 76.45 Rs\nUnienzyme MPS Tablet 15 Tablet 58.44 Rs\nविकल्प – Unienzyme Tablet Substitute\nनिम्न Unienzyme Tablet के विकल्प है, जिनकी संरचना Unienzyme Tablet के समान है।\nActa Char Oral\nUnienzyme Tablet FAQ in Hindi\n1) क्या Unienzyme Tablet गर्भवती महिलाओं पर बुरा असर डाल सकती है?\nउत्तर: यह दवा गर्भधारण का विचार करने या गर्भावस्था के दौरान हो सकें तो बिल्कुल न लें। इसमें उपस्थित Papain महिला हार्मोन में गड़बड़ी पैदा कर सकता है, जो ऐसी महिलाओं के लिए बुरा साबित होता हैं। OTC रूप में लेने से पहले इस दवा की जानकारी डॉक्टर से जरूर प्राप्त कर लें।\n2) क्या Unienzyme Tablet पाचन तंत्र को सुदृढ़ करने में सहायक है?\nउत्तर: यह दवा पाचन शक्ति को बढ़ाने में सहायक है। खराब भोजन, आंतरिक लक्षण और दैनिक दिनचर्या के कारण पाचन में आयी कमजोरी को दूर कर यह पाचन तंत्र को पुनः मजबूती प्रदान करती है।\n3) क्या Unienzyme Tablet मासिक धर्म चक्र को प्रभावित कर सकती है?\nउत्तर: कुछ महिलाओं को असामान्य मासिक धर्म चक्र की समस्या रहती है, तो ऐसी महिलाओं में इस दवा का इस्तेमाल लंबे समय तक करने से पहले अपने मासिक धर्म चक्र से जुड़े चिकित्सक की सलाह अवश्य लेनी चाहिए। जिससे मासिक धर्म चक्र की गतिविधियां ज्यादा प्रभावित न हो।\n4) क्या Unienzyme Tablet वजन को घटाने या बढ़ाने में सहायक है?\nउत्तर: यह दवा शरीर शरीर की कैलोरी या वसा को कम या ज्यादा करने में पूरी तरह असमर्थ है, जिससे यह तय किया जा सकता है कि यह शारीरिक वजन को घटाने या बढ़ाने का कार्य नहीं करती है।\n5) क्या Unienzyme Tablet स्तनपान कराने वाली महिलाओं में सुरक्षित है?\nउत्तर: नर्सिंग महिलाओं के लिए यह दवा डॉक्टर की देखरेख में लागू की जा सकती है। बिना डॉक्टर की सलाह यह दवा ऐसी महिलाओं में अनहोनी का संकेत हो सकती है।\n6) क्या Unienzyme Tablet एक नशेदार दवा हैं?\nउत्तर: अल्पकालिक समय तक इस्तेमाल होने वाले इस दवा से शरीर को इसकी आदत नहीं लगती है और इसमें ऐसा कोई घटक नहीं होता हैं, जो शरीर द्वारा आदी बनता हो। इसलिए यह दवा नशायुक्त नहीं है।\n7) क्या Unienzyme Tablet की खुराक गाड़ी चलाने से पहले लेना सुरक्षित है?\nउत्तर: हां, इस दवा की खुराक के बाद गाड़ी चलाना आसान है और सुरक्षित भी। कम लक्षण प्रभावों के चलते शारीरिक गतिविधियों को संचालित किया जा सकता है।\n8) Unienzyme Tablet के दो लगातार खुराकों के बीच कितना समय अंतराल होना उचित है?\nउत्तर: इस दवा की एक खुराक लेने के बाद कम से कम4से6घंटे बाद दूसरी खुराक लेनी चाहिए। इस बीच 4-6 घंटों का समय सख्त अंतराल होना आवश्यक है।\n9) Unienzyme Tablet का असर कितनी समयावधि में दिखना शुरू होता है?\nउत्तर: इस दवा का संभावित असर इसकी खुराक लेने के बाद 1 से2दिनों के भीतर महसूस होने लग जाता है। हालांकि मरीजों में इसका असर अलग-अलग समयावधि में देखने को मिल सकता है।\n10) क्या Unienzyme Tablet के साथ किसी विशेष खाद्य पदार्थ को लेने से परहेज करना आवश्यक है?\nउत्तर: इस दवा के साथ या बाद हर तरह का भोजन सुरक्षित और उपयुक्त है।\n11) Unienzyme Tablet को कैसे संग्रहित किया जा सकता है?\nउत्तर: Unienzyme को कमरे के तापमान पर संग्रहित किया जाना चाहिए। इस दवा के पैक को ठंडी और सूखी जगह पर रखना उचित है। इसे बच्चों और पालतू जानवरों की पहुंच से दूर रखना आवश्यक है।\n12) क्या Unienzyme Tablet एल्कोहल के साथ सुरक्षित है?\nउत्तर: अगर मरीज को एल्कोहोल लेने की आदत है, तो उसे इस दवाई का उपयोग डॉक्टर की मंजूरी के उपरांत ही किया जाना चाहिए। क्योंकि यह दवा एल्कोहल के साथ कुछ स्थितियों में हानिकारक हो सकती है।\n13) क्या Unienzyme Tablet भारत में लीगल है?\nउत्तर: हां, यह दवा भारत में पूर्णतया लीगल है।\n2 thoughts on “Unienzyme Tablet Uses in Hindi: उपयोग, नुकसान, खुराक, सावधानी, कीमत, काम l यूनिएंजाइम टैबलेट की जानकारी”\nक्या इस unizyme टैबलेट की आदत पड़ती है क्या\nइस मेडिसिन का अल्पअवधि तक सेवन करने से इसकी आदत नहीं लगती है


पेगासस जासूसी का मामला सुप्रीम कोर्ट पहुंचा, SIT जांच और सॉफ्टवेयर की खरीद पर रोक लगाने की मांग - Newssow\nHome/India/पेगासस जासूसी का मामला सुप्रीम कोर्ट पहुंचा, SIT जांच और सॉफ्टवेयर की खरीद पर रोक लगाने की मांग\nनई: पेगा डेल्‍ड के वैस्‍टिस्‍ट समय पर भारत में वैस्‍टिस्‍ट की स्थिति बदली गई है। एडवोनर मनोहर लाल शर्मा ने एक बार फिर से तैयार किया है। इस जांच की जांच की गई है। साथ ही भारत में पेगासस की खरीद पर भी ऐसा ही होगा।\nपदेश के मामले में देश के स्टेट स्टेट स्टेट स्टेट स्टेट स्टेट्स! कांग्रेस पार्टी संयुक्त संसदीय समिति (जेपीसी) से जांच कराने की मांग कर रही है। ठीक इसी तरह की स्थिति के मामले में भी जांच की गई।\nएक इजराइली मीडिया संस्था ने बंद कर दिया था।\nजासूसी के लिए पेगासस के खर्च पर खर्चे पर\nNSO लाइसेंस एक दिन के लिए 70 लाख तक. एक से परीक्षण स्मार्ट टेलीफोन है। ५०० मॉनिटर सकता 2016 में गासस के 10 करोड़ की आबादी वाला था। Movie4करोड़ 84 लाख 10 टेलीफोन खर्च का खर्च था। ३ करोड़ 75 लाख करोड़ रुपये की लागत से व्यापार पर आधारित है। एक साल की उम्र तक 60 साल की उम्र तक. भारत में 300 पर मानसिक तनाव की स्थिति में पेगासस. यह वर्ष 2016 के हिसाब से हिसाब किताब है।"टेक्स्ट-एलाइन: जस्टिफाई;">ये भी पढ़ें-\nभास्कर के लिए घर के बारे में विचार करने के लिए बेहतर है, कुशल का\nजनसंख्यक: संदेश समूह ने ‘संजनसंख्या सेना’ का क्षेत्र, संचार-मामसी मुसलिम प्रतिद्वंद्वी\nउच्चतम न्यायालय एनएसओ कवि की उमंग पेगासस परियोजना पेगासस लाइसेंस


कोरोना: शहरी से ग्रामीण क्षेत्र की ओर ध्यान गया - NagpurNews4U\nरिकवरी रेट 94.50 फीसदी हुआ\nशहरी आबादी और स्वास्थ्य सेवा प्रदाताओं द्वारा राहत की सांस लेने के बाद, उपन्यास कोरोना प्रभावित व्यक्तियों के लिए स्वास्थ्य सुविधाओं पर ध्यान ग्रामीण क्षेत्रों में स्थानांतरित कर दिया गया है। नागपुर शहर में पिछले दो सप्ताह के दौरान कोरोना पॉजिटिव मामलों की संख्या में काफी कमी आई है। ऐसा ही हाल नागपुर मंडल के कुछ जिलों का है।\nठीक होने की दर 94.50 फीसदी हो गई है, जो घटकर करीब 70 फीसदी हो गई थी. खतरनाक वायरस से मरने वालों की संख्या भी शुक्रवार को शहर में आठ और शहर के ग्रामीण इलाकों में 12 हो गई है. नागपुर, मध्य भारत का एक महत्वपूर्ण केंद्र होने के कारण, इसमें आसपास के जिलों और छत्तीसगढ़ और मध्य प्रदेश जैसे राज्यों से मरीज आते हैं। शुक्रवार को हुई कुल 33 मौतों में से 13 नागपुर के बाहर से हैं।\nनागपुर में कुल नए सकारात्मक मामले 1,000 हैं। इसमें नागपुर शहर से 411 और ग्रामीण हिस्सों से 576 और नागपुर जिले से 13 हैं।\nशहरी क्षेत्र में सकारात्मकता दर में मंदी की प्रवृत्ति ने शायद शहरी स्वास्थ्य प्रदाताओं और नागपुर के लोगों को राहत दी हो। ग्रामीण क्षेत्रों से मरीजों की बढ़ती संख्या पर तत्काल ध्यान देने की जरूरत है। जहां तक ऑक्सीजन बेड, इंटेंसिव केयर यूनिट और वेंटिलेटर बेड का सवाल है, ग्रामीण क्षेत्रों में स्वास्थ्य सुविधाएं कमजोर हैं। समय पर इलाज के लिए मरीजों को ग्रामीण से शहरी स्वास्थ्य केंद्रों में ले जाना गंभीर समस्या पैदा कर सकता है। इसके अलावा, यह परिवहन शहर के रिकवरी चरण पर प्रतिकूल प्रभाव डाल सकता है, क्योंकि ग्रामीण क्षेत्रों के रोगियों के साथ अन्य लोग भी होंगे।\nपिछले दो हफ्तों के दौरान अस्पतालों और पैथोलॉजिकल प्रयोगशालाओं पर तनाव कम हुआ है। किए गए 19,109 परीक्षणों से 1000 सकारात्मक मामलों का पता चला, जिसमें शहरी लोगों के लिए 14,185 और ग्रामीण क्षेत्र के लोगों के लिए 4,924 शामिल हैं। किए गए परीक्षणों में अंतर परीक्षण के लिए सुविधाओं की कमी और ग्रामीण नागपुर में रोगियों की बढ़ती संख्या पर ध्यान देने की कमी पर भी प्रकाश डालता है। ग्रामीण क्षेत्रों में जागरूकता की कमी और गांवों में लोगों द्वारा कोविड -19 प्रोटोकॉल की उपेक्षा के मुद्दों की भी सावधानीपूर्वक जांच की आवश्यकता है।\nसकारात्मक मामलों का पता लगाने और उनका इलाज करने के लिए मोबाइल परीक्षण इकाइयों का उपयोग करके ग्रामीण क्षेत्रों में परीक्षण को बढ़ाया जा सकता है। स्वास्थ्य मशीनरी द्वारा समय पर कदम उठाकर ही वायरस की श्रृंखला को तोड़ा जा सकता है।\nसंचयी मौतें 8,718 बताई गई हैं, जिनमें से 5,179 नागपुर शहर से और 2,232 नागपुर ग्रामीण से और 1,307 नागपुर जिले से हैं। संचयी सकारात्मक मामले 4,68,931 हैं और संचयी वसूली 4,43,159 है।\nहालांकि वर्तमान में ठीक होने की दर 94.50 प्रतिशत बताई गई है, लेकिन कुल सक्रिय मामले 17,054.\nनागपुर नगर निगम ने अपनी मोबाइल इकाइयों के माध्यम से स्पर्शोन्मुख सुपर स्प्रेडर्स की पहचान करने और उन्हें तुरंत अलग करने के लिए एक महत्वपूर्ण कदम उठाया है। यह वायरस के संक्रमण के आगे संचरण को नियंत्रित करने की दिशा में एक महत्वपूर्ण कदम है।


इंदौर: पत्नी के न आने पर पर शादी की सालगिरह पर पति ने जहर खाकर की आत्महत्या - Indore: Husband commits suicide by consuming poison on the anniversary of his wife's arrival\nहोम/ न्यूज़ /इंदौर: पत्नी के न आने पर पर शादी की सालगिरह पर पति ने जहर खाकर की आत्महत्या\nSmart News Team, Last updated: 13/09/2020 06:59 AM IST\nइंदौर. शादी की सालगिरह के दिन पति ने जहर खाकर आत्महत्या कर ली. जब पति द्वारा अपने परिजनों को भेजकर उसे घर बुलाए जाने के लिए भेजा गया तो उसने इंकार कर दिया. अनुराग का विवाह 8 साल पहले प्रिया नामक युवती से हुआ था.\nइंदौर| इंदौर के विजय नगर थाना क्षेत्र के अंतर्गत एक ऐसा मामला प्रकाश में आया है. जिसमें शादी की सालगिरह के दिन पति ने जहर खाकर आत्महत्या कर ली. जानकारी मिली है कि पत्नी करीब दो माह से अपने मायके में रह रही थी. शादी की सालगिरह के दौरान जब पति द्वारा अपने परिजनों को भेजकर उसे घर बुलाए जाने के लिए भेजा गया तो उसने इंकार कर दिया. इससे क्षुब्ध होकर पति ने जहर खाकर आत्महत्या कर ली.\nइंदौर की अंजनी नगर निवासी अनुराग पुत्र दौलत का करीब आठ वर्ष पूर्व एक महिला से प्रेम विवाह हुआ था. आठ वर्षों तक तो सभी कुछ ठीक-ठाक चलता रहा मगर कुछ दिनों पूर्व पति व पत्नी में आपसी विवाद हो गया. जिससे पत्नी रूठ कर अपने मायके चली गई. शादी की सालगिरह पर जब पति ने अपनी पत्नी को ससुराल बुलाया तो उसने आने से इंकार कर दिया. इससे क्षुब्ध होकर पति ने जहर खाकर आत्महत्या कर ली.\nविजय नगर पुलिस ने जानकारी देते हुए बताया कि अनुराग का विवाह 8 साल पहले प्रिया नामक युवती से हुआ था. इन दोनों लोगों के बीच काफी समय से प्रेम व्यवहार चल रहा था. जिसके बाद इन दोनों ने प्रेम विवाह कर लिया.\nगत दिनों किसी बात को लेकर प्रिया व अनुराग में कोई बात बिगड़ गई. जिससे क्षुब्ध होकर प्रिया अपने मायके चली गई. शनिवार को अनुराग व प्रिया की शादी की सालगिरह थी. इस पर अनुराग ने अपने परिजनों को पत्नी प्रिया को लेने के लिए उसके मायके भेजा और सूचना दी कि आज उनकी शादी की सालगिरह है. इसलिए वह अपने ससुराल आ जाए. मगर प्रिया ने ससुरालीजनों को घर चलने से मना कर दिया जैसे ही इसकी जानकारी अनुराग को मिली तो वह छुब्द हो गया और उसने अपने कमरे में जाकर जहर खाकर आत्महत्या कर ली. सूचना पाकर पहुंची पुलिस ने शव को कब्जे में लेते हुए उचित कार्यवाही करनी शुरू कर दी है.\nINDORE NEWS INDORE LATEST NEWS INDORE LOCAL NEWS INDORE TODAY NEWS suicide wedding aniversary


शैलेश मटियानी :: :: :: एक शब्दहीन नदी :: कहानी\n'माई डियर हंसा!'\n'ले प्यारी, इस दफा तेरे आर्डर की मुताबिक, खुले पोस्टकार्ड की जगह पर, बंद इंगलैंड लेटर भेज रहा हूँ। हकीकत तो यही हुई कि लवलेटर जरा सेक्रिट किस्म की वस्तु ही हुआ। इसमें दिल की गहराइयों को उतारना ठहरा। खैर, अब इस मुहरबंद चिट्ठी के आखरों को तेरे सिवा कोई दूसरा नहीं पढ़ सकेगा, प्यारी! वैसी भी तेरे दिल में छिपे मजमून के हरफों को एक सिर्फ मैं ही पढ़ सकने वाला ठहरा! सामने वाली खैरातीराम अस्पताल की बड़ी घड़ी में छोटी सुई एक-दो-ओ-करेक्ट तीन पर पहुँची हुई और बड़ी सुई चार, पाँच-छै से सात पर। ऐसे नाजुक टैम में मैं यहाँ अपने बोस की कोठी के बरामदे के फर्श पर बैठा हुआ...'\nलिखते-लिखते, शंकरसिंह के हाथ का 'होल्डर' अपने-आप रुक गया। अगर हंसा को यह पता चल गया कि उसका शंकर सिंह रात-भर बरामदे के फर्श पर बैठा रहता है, तो? 'फर्श पर बैठा हुआ' को कई बार काटकर, शंकर सिंह ने फिर शुरू किया -\n'मैं ऐसी नाजुक रात में पलंग पर लेटा हुआ बेचैनी से करवटें बदल रहा। ...सिर के ऊपर हरे नियोन बल्ब की रोशनी फैली हुई और दिल के अंदर तेरी याद का बल्व जल रहा।\n'ओहो, इस समय तुम्हारे गाँव में मइया अष्टभुजा के मंदिर की पहाड़ी के आस-पास चंद्रमा जल रहा होगा... मगर तू तो खुद इस समय अंदर सोई हुई होगी, क्यों डियर? ज्यादा-से-ज्यादा तूने सोते समय मिट्टी का दिया जलाया मगर तेल ज्यादा जलने के डर से महतारी ने उसे भी साँझ-साँझ ही बुझा दिया होगा? यहाँ सबेरे-सबेरे तक हाई पावर बिजली के बल्ब जलते रहते मेरे बौस की कोठी में। अलबत्ता बारा-एक बजे के बाद सिर्फ इस बरामदे में हरा बल्ब जलता रहता जिसके फर्श पर बैठा हुआ मैं इस समय तुझको यह इंगलैंड लेटर लिख रहा! कल सबेरे ही इसको लेटरबाक्स में ड्रोपिंग कर आऊँगा प्यारी! और कल सोला, परसों सत्तरा या नरसों अठारह तारीख जुलाई मंथली तक तो यह लव-लेटर तेरे पास तक जरूर पहुँच जाएगा! ...और फिर फस्ट अगस्त की रात को मेल बस से, जिसको कि पहाड़ी में डॉक की गाड़ी कहते लोग... तो उसी डॉक गाड़ी से मैं खुद भी थुरू तेरे पास को रवाना हो जाऊँगा और सेकिंड सितंबर को सुबेरे मुरादाबाद, फिर वहाँ से हलद्वानी में चेंजिंग कर, रात को अलमोड़ा में किसी रॉयल होटल में काट करके, थर्ड की मारनिंग में वहाँ से भी थुरू रवाना होकर आफटरनून तक बानणी मइया की कृपा से तेरे पास पहुँच जाऊँगा जरूर!'\nभावाकुलता के तीव्र प्रवाह में, इस बार, शंकर सिंह भूल ही गया कि पहले एक बार 'फर्श पर बैठा हुआ' काट चुका था। उसकी लेखनी आगे चलती रही -\n'डियर, मेरे लिए खास अपने हाथों से भात और दाल-टपकिया पकाकर तैयार रखना। ...मन तो यही करता कि इसी वक्त सीधे, यहाँ से थुरू सफदरगंज के ऐरोड्रम पर पहुँच करके हवाई जहाज में बाई एयरफोसिंग तेरे पास पहुँच जाऊँ, मगर मन की बेचेनी और तन की मजबूरी में किसी कवि ने भी यही कहा कि - माटी तो यहाँ रही, मगर प्राण रहे पिया के पास! ...इसी सिलसिले में एक दोहा किसी और कवि ने यह भी ठीक ही जैसा कह रखा ठहरा कि - बिधना गति ऐसी करो, आप बसे परदेश - हंसा उड़ि-उड़ि परबत जावे, धरि कागा का भेष। धरि कागा का भेष रुलावे इन अंखियन को...'\nचिट्ठी पर गिरे आँसू शंकर सिंह ने बड़े जतन से पोंछ लिए।\nजब-जब हंसा की याद आती है, लगता है, किसी ऊँची पहाड़ी पर से नीचे को झुकती गई घाटी में से परदेश को जाते शंकरसिंह को लगातार आवाज देता जा रहा है कोई। घर छूटे अब चार वर्ष हो रहे हैं, मगर घाटी में शोर मचाती नदी-जैसी हंसा की आवाज निरंतर उतने ही वेग से आत्मा की गहराइयों में गूँजती रहती है। इस गूँज में भाषा पानी में पड़े नमक की तरह घुली मालूम पड़ती है। जब जैसा चाहे शंकरसिंह, तब वैसे शब्द छाँटकर अलग कर सकता है, लेकिन इसमें वक्त लगता है।\nवतन की रसीद पर सिर्फ 'दस्तखत शंकरसिंह चौकीदार' लिखते में ही अटक-अटक-कर आपस में टकरा जाने वाली उँगलियाँ हंसा को लंबी-लंबी चिट्ठियाँ लिखते समय इतनी हलकी हो जाती हैं कि लगता है, भीतर की गूँज पोरों से फूटती चली जा रही है। शब्दहीन गूँज, जो पर्वतों के बीच से नदियों-जैसी बहती चली आती है। जब-जब हंसा याद आती है, आँखों की काली पुतलियाँ शिलाजीत की चट्टानों की तरह पसीजती मालूम होती है। जीवन पहाड़ हो जाता है।\nउधर से डबलस्टोरी कॉलोनी के चौकीदार की बुलंद आवाज रात के सन्नाटे को चीरती आई, तो मिस्टर अहलूवालिया का ऊपर के बरामदे में सोया बुलडॉग भी जोर-जोर से भौंक उठा।\nहोल्डर-दवात एक ओर जल्दी-जल्दी सरकाकर, शंकरसिंह उठा और टार्च लाठी लिए बरामदे से बाहर निकल आया। चौकीदार की आवाज और बुलडॉग का भौंकना सुनकर मिस्टर अहलूवालिया अक्सर ऊपर के बरामदे में निकल आते हैं। नीचे झाँककर शंकरसिंह को चौकीदारी के वक्त में चिट्ठी लिखता हुआ देख लें, तो शायद नौकरी से ही निकाल दें।\nसंभव तो यह भी हो सककता है कि वो नीचे उतरकर, शंकरसिंह के हाथों से चिट्ठी लेकर अपनी आदत के अनुसार, पूरे साहबी लहजे में जोर-जोर से पढ़ना ही शुरू कर दें? पहली ही पंक्ति पढ़ें - माई डियर हंसा! ...और तुरंत बिगड़ उठें कि - ऐ पहाड़ी, क्या तुमको हमने यहाँ लवलेटर लिखने को रखा है बंगले पर?\nइधर मिस्टर अहलूवालिया का अस्तित्व शंकरसिंह के लिए ईश्वर से भी ज्यादा महत्वपूर्ण बन चुका है। अगले महीने, दो महीनों का अग्रिम वेतन और पंद्रह दिनों की छुट्टी देने का आश्वासन उन्होंने शंकरसिंह को दे रखा है। जब से यह आश्वासन मिला है, शंकरसिंह को समय अपनी आँखों में तुलसी के बिरवे पर फैले कद्दू की बेल के जाल-जैसा भारी लगने लगा है और इसे एकदम जल्दी-जल्दी हटाने के प्रयत्नों में उसकी अंतरात्मा तेज धूप में खूँटे से बँधे-बँधे उछल-कूद मचाने वाले लैरुआ बछड़े की तरह हाँफ-हाँफ उठती है। समय व्यर्थ ही तोड़े गए कद्दू के पत्तों की तरह हथेलियाँ और आँखों पर फैलता इन्हें ढँकता चला जाता है। एक-एक क्षण ऐसे टूट-टूट के बीतता है कि पतझड़ के असंख्य पत्तों से ढँके छोटे-से सरोवर जैसी लगने लगती है जिंदगी... और गोता मारकर सतह पर फैले पत्तों को हटाती मछली की तरह, शंकरसिंह भी कहीं अपने ही भीतर डुबकी लगाने को विवश हो जाता है।\nदूर-दूर तक देखने पर भी हंसा की सूरत, काँपते होठों पर रखी हथेली-जैसी, आँखों की पुतलियों पर से परे हटाए नहीं हटती। इतने बड़े दिल्ली शहर में शंकरसिंह को अपना अकेलापन काटना कठिन हो जाता है। कुछ ऐसी वीरानी-सी अनुभव होती है कभी-कभी कि आदमियों की बस्ती में का घुघ्घु होकर रह जाता है शंकरसिंह।\nमिस्टर अहलूवालिया की कोठी में आने से पहले, शंकरसिंह, डबल-स्टोरी कॉलोनी में चौकीदारी करता था और रात-भर जागता तमाम घरों में कहीं ऐसी जगह टटोलता फिरता था, जिसमें वह भी अपनी हंसा को रख सके। ...और अगर कहीं ऐसा सचमुच संभव हो, तो सारी कॉलोनी का एक चक्कर काटने के बाद 'जागते रहो-जागते रहो' की पुकार लगा कर, खुद भी हंसा के पास आकर आँख मूँदे सो जाने का आनंद कितना बड़ा होता? मगर शंकरसिंह के लिए सुख तो किसी मानस से भटके हंस की तरह ऐंचोली के ऊँचे पर्वत पर छूट गया है।\nहंसा से ब्याह हुआ था कि तीसरे ही महीने गाँव से निकल आया। घर में दो छोटे भाई और विधवा माँ। अन्न तो ज्यों-त्यों जुट जाता खेती से, मगर और कुछ नहीं। पहाड़ की उपराऊँ खेती बकरी की धिनाली हुई। ...और शंकरसिंह चाहता कि उसकी हंसा शहर की लड़कियों की तरह नए-नए फैशन के कपड़े पहने। ठहरी भी कितनी सुंदर और कैसी मायावती! शंकरसिंह कोई दानासयाना और बुजुर्ग तो नहीं ठहरा, लेकिन इतना जरूर अनुभव किया कि एक कुछ अद्भुत-जैसी उम्र हुई। मन पंछी हो जाने वाला हुआ। कुछ ऐसी मनोदशा हो जाने वाली हुई कि जितना पंछी आकाश में, उतना तो हम धरती पर ही उड़ रहे!\nशादी से पहले शहर के एक होटल में नौकरी कर चुका था वह और वहाँ चाट खाने को आने वाली कॉलेज की रंग-बिरंगी पोशाकें उसकी आँखों पर से अभी भी उतरी नहीं। तब तो सचमुच ही उम्र कुछ वैसी हुई, जिसमें कि सपने और हकीकत के बीच फर्क कठिन होने वाला हुआ। शंकरसिंह छब्बीस-सत्ताईस का रहा होगा। हंसा उन्नीस वर्षों की ठहरी!\n...और शंकरसिंह चला आया, कभी हंसा और माँ तथा भाइयों के लिए ढेर सारे कपड़ों से भरे संदूक लेकर घर लौटने का एक ऐसा सपना आँखों में बसाकर जो लगभग उस हर पहाड़ी युवक की आँखों का सपना होता है, जिसे दिल्ली, बंबई, कलकत्ता और लखनऊ-कानपुर किसी मायानगरी से कम नहीं लगती। जगह-जगह मोटे तागे से सी-सीकर, टल्ले लगा-लगाकर पहने जाने वाले कपड़ों से उसे वितृष्णा-सी होती और वह काले गाढ़े का घाघरा और मामूली किनारी-दार धोती पहने चलने वाली हंसा को कल्पना के रंग बिरंगे लेडीज सूट या बढ़िया साड़ी-ब्लाउज पहनाकर अंदाजा लगाने वाला हुआ कि - देखें, अब कैसी लग रही। पिता के सिर पर न होने से, परिवार की चिंता भी उस पर ही हुई। पिता की मृत्यु के ही कारण तो शादी भी कुछ देर से हुई। इसीलिए, सिर्फ इसीलए, वह अपने गाँव की उन सौंदर्यमयी घाटियों को हंसा की तरह ही पीछे छोड़ आया, जो हंसा के आने के बाद से स्वयं वधूवेश में सजी-सी मालूम पड़ने लगी थीं।\nदो वर्ष तो कभी बेकार भटकने और कभी थोड़े रुपयों की नौकरी करने में ही बीत गए। लगातार दो वर्ष शंकरसिंह उन संकटों पर सिर धुनता ही रह गया, जिनके बीच मकड़जाले में मक्खी की तरह भिनभिनाते रह गया वह। दिल्ली के बड़े स्टेशन पर होटल की नौकरी करने के दिनों वह बार-बार, संदूक और अटेचियाँ लेकर रेलों की ओर बढ़ते यात्रियों को देखता और शिलाजीत की चट्टानों में दरारें पड़ जातीं। सपनों की व्यर्थता को उन दरारों से लगातार छीजते देखते ही रह जाने के संताप में शंकरसिंह निराश होता गया। धीरे-धीरे उसे यही अनुभव होने लगा कि ऐसे ही वर्ष दर वर्ष बीतते जाएँगे और हंसा हमेशा के लिए छूट जाएगी। जैसे दिल्ली पहुँचते ही हिमालय-जैसा विशाल पर्वत ओझल हो गया, 'हँहो, हँहो' कहने वाली पहाड़िन भी सपनों की सामग्री बनकर ही तो नहीं रह जाएगी? फटा-पुराना जैसा भी पहनती थी, आँखों के सामने तो रहती थी। अपनी औकात से बाहर सपनों के व्यामेह में खुद शंकरसिंह ही उसे छोड़ आया और आज उसे हाथ बढ़ाकर छूना सपना हो गया।\nजब परदेश से लौटकर, रेशमी साड़ियाँ वगैरह जाने की बात हंसा से कही थी, तब उसने उलटे यह उलाहना दिया था कि रेशम की तो तब जरूरत होती हे, जब एक-दूसरे के प्राणों को लपेटते चले जाने वाली भावनाओं के तार नष्ट हो जाएँ। ...मगर उतावला शंकरसिंह उलाहने को झेल नहीं सका, उलटे चुनौती के रूप में लिया कि शायद, हंसा समझती है कि उसके लिए रेशमी कपड़े जुटा सकने की क्षमता शंकरसिंह में नहीं। इस चुनौती को झेलते-झेलते दो वर्ष बीत गए। एक चिट्ठी भी घर को नहीं भेज सका शंकरसिंह। कई जवाबी पोसटकार्ड जेब में पड़े-पड़े फटते चले गए।\nपहली चिट्ठी शंकरसिंह ने डबलस्टोरी कॉलोनी में चौकीदारी मिलने पर भेजी थी। जवाबी पोस्टकार्ड के दोनों कार्ड लिख-लिखकर भर दिए। फिर दूसरे ही दिन एक लिफाफा खरीदा और पिएले दो वर्षों में झेले को, उसमें ड्रम में भरे जाने वाले कूड़े की तरह डालता गया। एक पत्र में दिल्ली शहर में आकर तरह-तरह के धंधों में व्यस्त और फिर साझेदारी में बिस्कुट-नमकीन की दुकान खोलने पर, उसमें बहुत ज्यादा घाटा हो जाने की बात लिखी, इसलिए कि हंसा वास्तविकता से परिचित न हो सके। फिर एक बड़े कारखाने में हेड वाचमैन बन जाने की सूचना भी उसने दी। दिल्ली शहर की भव्यता का ऐसे चित्रण किया, जैसे किसी काल्पनिक इंद्रलोक का वर्णन कर रहा हो। मूल में तृष्णा इतनी कि हंसा यों न समझे कि शंकरसिंह निकम्मा और अभावग्रस्त है। पिछले दो वर्ष से ज्यों-त्यों पचीस-पचास रुपए महीने घर भेजने लगा था। दो-तीन बार कुछ कपड़े भी भेजे। पहली बार सिल्क की साड़ी भेजते समय आवेग में उसकी आँखें भर आई थीं और वह केवड़े के पत्ते में अटके पानी-जैसे आँसुओं के दर्पण में सिल्क की साड़ी पहनती हंसा को देखता और आँखों में उसकी छवि लिए नई दिल्ली की सड़कों पर घूमता रहा था। तरसता रहा था कि काश, हंसा को सचमुच नई दिल्ली की शानदार सड़कों पर साथ घुमा सकता। ओठों में लिपिस्टिक लगाए, हाथ में 'पर्स' लिए अपने चपरासी पतियों के साथ जाती पहाड़नों को अथाह कौतूहल के साथ नई दिल्ली की शानदार दुकानों की सैर करते देखकर, शंकरसिंह बेचैन हो उठता। 'लिपिस्टिक' खरीदकर, हंसा की फोटो को अपने-सामने रखकर, उसके होठों को रँगता। कार, टैक्सी या स्कूटर का 'हार्न' सुनते ही एकदम चौंककर, अपने पति की पीठ से सट जानेवाली पहाड़नों को देखकर, शंकरसिंह को लगता, कोई उसकी पीठ से भी लग गया है और वह बिना कुछ सुने, अपने-आप ही चौंक उठता।\nएकांत के सन्नाटों में से उसे हंसा के साथ गाँव में बीते वो क्षण अक्सर याद आते, जबकि वह खेत जोतता होता और पीछे-पीछे ढेले फोड़ती या बीज बोती हंसा चल रही होती। वह लकड़ियाँ फाड़ता, हंसा बड़े जतन से गट्ठर बाँधती। वह मछलियाँ मारता और हंसा बड़े उल्लास से उन्हें इकट्ठा करती। हंसा चिलम भर देती और वह सयानों की तरह गुड़गुड़ाता... स्मृति के ऐसे सघन क्षणों में हंसा को चिट्ठी लिखते समय, उसे लगता कि रोम-रोम से असंख्य शब्द फूटने को हो आए हैं।\nआज और भी अधिक भावुक हो आया है उसका मन, क्योंकि अगले ही महीने घर जाने की संभावना को सँभाले नहीं पा रहा। गाँव के आस-पास की पहाड़ियों, घाटियों और नदियों का एक-एक दृश्य आँखों में उभर-उभर आ रहा है। अचानक ही भ्रम होता है कभी कि वह गाँव के मोड़ तक पहुँच गया है और तालाब के किनारे खड़ी भैंसों को पानी पिलाती हंसा उसे देखते ही हिरनी-सी व्याकुल भैंसों को जहाँ-का-तहाँ छोड़, उसकी तरफ दौड़ी चली आ रही है। दौड़ी चली आ रही है...\nकोठी के कई चक्कर काट लेने के बाद, शंकरसिंह फिर चिट्ठी पूरी करने बैठ गया - 'बहुत जरूरी काम से जरा वाकिंग के लिए गया था, डियर, माफ करना! लौटा हूँ तो अपना कंठ प्यास से सूखा लग रहा और तू शीतल जल से भरा सरोवर! मगर मजबूरी दोनों तरफ ऐसी ठहरी कि तुम खुद भी प्यासी खड़ी दिखाई दे रही! किसी कवि ने भी क्या कहा है कि - मन उड़ता पंछी भया, उड़ता चला आकाश - हम सरवर को क्या कहें, सरवर खुद ही प्यासा! ...एक सपना क्या देखा, डियर, कि एक सीनरी में तुम भैंसों को नहलाती छीनाताल के गहरे पानी में खड़ी। भैंस को नहलाते में रेशमी साड़ी का पल्लू नीचे को गिर गया और मुझे सामने मुस्कराता खड़ा देखकर, तुमको कहाँ को छिपूँ, कहाँ को भाग जाऊँ हो रही। माफ करना। मेरी गति भी वैसी ही हो गई - हरे रामा, बिरहा अगन लगाई ऐसी, तन-मन दियो जलाय! सरवर के रहते भी पंछी प्यासा उड़ि-उड़ि जाय...।'\nइतना लिखते ही शंकरसिंह को याद आया कि पिछले पोस्टकार्ड में उसने लिखा था - 'तेरे बिन सारा जग सूना, दिल कैसे बहलावें। सूखा सरवर, प्यासे पंछी, प्यारी, उड़-उड़ जावें।' और उसके ही उत्तर में हंसा का उलाहना आया था कि - 'छि छि! क्यों हो, तुम्हारे दिल्ली शहर में बंद लिफाफे नहीं मिलते क्या, जो तुम ऐसी-ऐसी बेशर्म बातें खुले पोस्टकार्ड में लिखते हो? छोटे देवर कहते सबसे कि - हमारे दाज्यू ने भौजी को प्यारी-प्यारी का दोहा लिख मारा!'\nइसीलिए तो आज शंकरसिंह अंतर्देशीय पत्र ले आया। पेन भी ले रखा है, मगर प्राइमरी से मिडिल कक्षा छै की पढ़ाई तक स्याही में कलम डुबोकर लिखने का ही अभ्यास रहा है। पेन से लिखावट अच्छी नहीं बन पाती। जी निब वाले होल्डर से छोटे-छोटे अक्षर बनाने के प्रयत्नों के बावजूद, अब सिर्फ 'तुम्हारा लवली हसबेंड शंकरसिंह' लिखने-भर को ही जगह शेष रह गई है। खैरातीराम अस्पताल की बड़ी घड़ी की छोटी सुई पर पहुँच गई। गैरेज में सोए हुए दो दूसरे नौकर जागने लगे। चिट्ठी लेटर-बॉक्स में छोड़ने के बाद, शंकरसिंह गैरेज में सो जाएगा।\nशंकरसिंह चौंककर उठ बैठा। घर पहुँचे कई दिन हो गए, मगर रात को अब ठीक से वहाँ भी नींद नहीं आती। सबेरे जब हंसा दूध-चाय पीने को उठाती है, तो शंकरसिंह चौंक उठता है। उसे लगता है गैरेज से कार बाहर निकालते हुए सरदार हरबंससिंह चिल्ला रहा है - ओए, ओ गोविंदबल्लभ दे पुत्तर, जरा परे-परे तो सोया कर बादशाओ!\nयों इन दिनों शंकरसिंह प्रायः हंसा के निकट ही मँडराता रहा है। उसे बताता रहा है कि दिल्ली शहर कैसा और वहाँ औरत-मर्द कैसे एक-दूसरे के हाथों को हिलाते, सीटी बजाते, फिल्मी गाने गाते हुए सैर करते हैं। अपने हाथों हंसा के ओठों में लिपिस्टिक लगाता है शंकरसिंह और साड़ी का पल्लू सिर पर से उतारकर पीठ पर डाल देता है। कलाकारों की सी अदा में बालों का जूड़ा बाँधकर, उसमें प्लास्टिक के फूल खोंस देता है। ऊँची एड़ी के सैंडिल पहनाकर, कमरे के अंदर ही चलवाता है। हंसा टोकती है, झिझकती है, तो डाँट देता है कि घर से ही सब कुछ सीख कर नहीं जाएगी, तो वहाँ उसके दोस्त लोग हँसी उड़ाएँगे कि कैसी गँवार औरत से शादी कर लाया।\nइतना ही नहीं, शंकरसिंह यह भी समझाता रहता है कि दिल्ली शहर में घूमते-फिरते समय सड़क कैसे पार करनी चाहिए। पीछे से कार का हॉर्न सुनाई दे, तो पीठ से चिपक जाने की जगह, कैसे शंकरसिंह का हाथ पकड़ते हुए थोड़ा-सा पीछे मुड़कर देख लेना और धीरे से मुस्कराते हुए हाथ में थमे पर्स को हिला देना चाहिए। किसी बड़े शानदार होटलों में लंच और डिनर लेते समय कैसे काँटे-चम्मचों का इस्तेमाल करे। पहले 'टोमेटो सूप' लेने के बाद, फिर खाना शुरू किया जाए। खा लेने के बाद, जोर-जोर से पिच्च-पिच्च की जगह, हलके से कुल्ला करके, रेशमी रूमाल से ओठों को थोड़ी देर तक थपथपाते रहे। मिलने-जुलने पर दूसरों से हैलो-हैलो और 'थैंक्यू-थैंक्यू' कहे। कोई जरूरी काम पड़ जाए, जैसे कभी बच्चा ही होने वाला हो, तो 'लेबर पेन' उठने पर, घबड़ाने की जगह, अहलूवालिया साहब के ड्राइंगरूम वाले टेलीफोन नंबर सिक्स फोर थ्री फाइव नाइन से कैसे टेलीफोन करके शंकरसिंह को घर बुला लिया जा सकता है।\n...मगर पिछले चार वर्षों में जितना-कुछ खुद देखा-सुना और सीखा है शंकरसिंह ने, पिंजरे में टँगे तोते की तरह हंसा को सिखाते-सिखाते कभी-कभी खुद ही एकदम चौंक उठता है। हंसा को दिल्ली अपने साथ ले जाने की तृष्णा तो मन में जरूर अपार है। मगर संभावना? कुछ डेढ़-दो सौ मिलते हैं। कोठी में सिर्फ गैरेज या बरामदों में सोने की इजाजत है नौकरों को, वह नौकरों के बीच हंसा को कहाँ रखेगा? कोठी के बहुत से कमरे बंद पड़े रहते हैं, मगर शंकरसिंह के लिए तो उनके दरवाजे खुले रहने पर भी बंद रहते हैं। कहीं अलग कमरा ले ले तो किराया इतना कि फिर गुजर कैसे होगी। बड़े-बड़े होटलों में लंच और डिनर की जगह, घर में आटा-चावल-दाल भी दुर्लभ होते जाएँ, तब क्या होगा? शहर घूमने के लिए कार टैक्सी छोड़ बस का किराया भी नहीं होगा, तो क्या स्थिति होगी?\nछुट्टी के शेष दिन तेजी से बीतते चले जा रहे हैं और शंकरसिंह यहाँ भी जैसे खुद अपने ही सपनों की चौकीदारी करता रह गया है।\nहंसा सो जाती है, शंकरसिंह जागता रहता है। लगता है, रात के सन्नाटे को बार-बार कोई बुलंद आवाज चीर आती है - 'जागते रहो...ओ-ओ'... और शंकरसिंह के मन में एक साथ न-जाने कितनी तृष्णाएँ जाग उठती हैं... तब एकाएक ही आँखें आर्द्र हो जाती हैं और उसके सारे संकल्प-विकल्प राख हो जाते। वह सारे समुंदर में प्यासे हंसों की पाँत की भाँति उड़ता-उड़ता थक जाता है।\nरात-भर का जागा शंकरसिंह सवेरे एकदम चौंकते हुए बैठता है - 'सतसिरी अकाल, सरदार साहब! 'और एक तरफ हटकर सोने लगता है। ...लेकिन तभी आँख खुली, तो पता चलता है कि दायाँ हाथ हंसा की पीठ पर सपने नहीं, हकीकत में है। हंसा की उपस्थिति का बोध होते ही, मन ग्लानि से भर जाता है। रात-भर शंकरसिंह यह कहने के इरादे को टूटे शीशे की तरह जोड़ता रहता है कि - 'हंसा, अब मैं दिल्ली शहर नहीं आऊँगा, इसी गाँव में रहूँगा तेरे साथ!' ...मगर सवेरे फिर सिगरेट होल्डर निकालता है, उसमें से अधजली सिगरेट निकालकर फेंकता हुआ, नई सिगरेट सुलगाता है और बड़ी नफासत से धुआँ छोड़ते और हंसा को हिलाते हुए कहता है - 'गुड मौरनिंग, डियर!'\nआज भी सिगरेट-होल्डर निकालने लगा शंकरसिंह, तो याद आया कि सिगरेटे ही नहीं खत्म हुई हैं, बल्कि छुट्टियाँ भी खत्म होने को आ गईं। सिर्फ चार दिन और रह गए। ...और ...और लगता है, सिगरेट-होल्डर में अटके अधजले ठूँठ की ही स्थिति अब उसकी भी हो गई। सारा उल्लास राख होकर, रीतता चला गया। अब हंसा खुद लिपिस्टिक लगाए, सैंडिल पहने सामने आती है, तो भी डर-सा लगता है। आँखें अपनी भ्रांति को झेल नहीं पाती है। उसे एकाएक उदास देखकर, हंसा हँसती हुई 'हैलो-हैलो' कहती है, तो लगता है, जैसे कोई सुलगते अंगारों को हथेलियों पर चिपटा रहा है। उम्र आज भी कुल जमा कितनी है? इकतीसवाँ ही तो लगा है, ग्यारह गते उन्नीस सौ अट्ठारह से। ...मगर सपने ऊँचे हैं और साधन छोटे, तो जवानी में भी जर्जरता है।\nसिर्फ सौ के आस-पास बाकी बचे हैं। अपने ही जाने को भी कसर पड़ सकती है। आते समय बहुत-से कपड़े और फालतू चीजें खरीद लाया था, अब अफसोस होता है कि कुछ कटौती की जा सकती थी। छोटे भाई रंगीन फिल्मी गानों की किताबें और किस्सा लैला मजनूँ को जोर-जोर से पढ़ने लगते हैं। भोली हंसा जूड़ा कसकर, प्लास्टिक का गुलाब खोंसती है। सिर पर पल्लू उतार, पीठ पर डाल लेती है और सैंडिल पहनकर, कमरे में चलने-फिरने लगती है। शर्म में डूबी पूछती है - क्यों हो तुम्हारी कुतुबमीनार की सीढ़ियों पर तो सैंडिल उतार कर ही चढ़ना पड़ता होगा?\nऔर... और शंकरसिंह गाँव छोड़कर तुरंत भाग जाने को छटपटा उठता है। चौमास की हरियाली की तरह स्थान घेरती तृष्णाओं की व्यर्थता बहुत बुरी तरह कचोटती है। अपार तृष्णा की कुतुबमीनार की असंख्य सीढ़ियों पर शंकर सिंह नाम का एक लाचार बौना चढ़ना भी चाहे, तो आखिर कितनी मंजिलों तक जा सकता है।?\nवह कब का जाग चुका था, हंसा आई, चाय रखकर चली गई, तो शंकरसिंह ने छोटे भाई किशन को आवाज देकर, बीड़ी का बंडल मँगवा लिया। अपने में ही खोये-खोये, उसने बीड़ी को सिगरेट-होल्डर में लगाया, तो नीचे गिर पड़ी। शंकरसिंह को लगा कि अब वह भी शायद हंसा के लिए ऐसे ही अनुपयुक्त हो गया। चारों तरफ इतने सपने फैलाकर, अकेले लौटता देखेगी हंसा, तो यह पहाड़ी नदी फिर पीठ-पीछे ही छूट जाएगी, और इसका शब्दों से परे का शोर इधर से उधर पछाड़ता रहेगा।\nइतना वह बिल्कुल जानता है कि स्थिति समझा देने पर हंसा साथ ले जाने की जिद कदापि नहीं करेगी। उसने तो अपनी ओर से आग्रह भी नहीं किया था। वह साफ कह रही थी कि किशन की घरवाली अभी अयानी है और इजा अब कमजोर हो चली। शंकरसिंह ने ही उसे दिल्ली के अजीब-अजीब रंग-ढंग सिखाने शुरू किए। ...और अब अपने ही गढ़े सपने को हंसा की आँखों में टूटते देखना दुष्कर होगा? कितना दुखद होगा नितांत स्वाभाविक उत्साह और आकांक्षाओं में उफनती इस नदी को पीछे दारुण शोर मचाते छोड़ जाना, जिसमें से शब्द अलग करना कठिन होता है?\nहंसा कपड़े धोने तालाब की ओर चली, तो शंकरसिंह घर पर ही रह गया। उसे लगता रहा कि हंसा शायद दिल्ली जाने के लिए ही सारे कपड़े धो रही है। वह साथ रहा तो लौटते में रास्ते में मिलने वाली औरतों-से अदम्य उमंग के साथ दिल्ली जा रहे होने की बातें करेगी और फिर जाने के दिन शंकरसिंह अकेला-अकेला विदा होने लगा तो क्या कुछ बीतेगी इस पर?\nशंकरसिंह, बीड़ी पीता हुआ तालाब की ओर निकल गया। हंसा घुटने तक डूबी कपड़े धो रही थी। शंकरसिंह को याद आया कि कल ही तो उसने हंसा को समझाया था कि स्कर्ट कहाँ तक की पहननी होगी। उस समय हंसा लजा गई थी और इस समय शंकरसिंह शर्म का मारा गहरे ताल में डूबने को हो आया।\nजैसे किसी चोर को स्थान दिए बैठा हो भीतर, एक नजर उसने चारों तरफ घुमाई। हालाँकि, मौसम था बीतते शरद का, लेकिन धूप चारों तरफ गहरी थी। नदी के आर-पार के खेत हरियाली में डूबे पड़े थे। बीच-बीच में पीली सरसों अपनी उपस्थिति को जैसे सबसे अलग जता रही थी। नदी-किनारे गाय, भैंस और बकरियों के झुंड अपने नित्यकर्म में जुटे थे। इस सारे परिदृश्य को शंकरसिंह ने जैसे क्षण मात्र में ही काफी दूर-दूर तक देख लिया। जैसे कोई इलहाम हुआ हो, वह एकाएक बोल उठा - 'हंसा... मेरी छुट्टी के तो अब सिर्फ चार ही दिन रह गए। फिर तो बरसों में कभी लौटना हो जाएगा। एक-दो दिन अपने मायके वालों को भेंट आना चाहती तो भेंट आ? परदेश यों भी बुजुर्गों के चरण छूकर और उनका आशीष लेकर ही जाना ठीक हुआ। हुआ कि नहीं?'\nवाक्य समाप्त करते ही शंकरसिंह को लगा, कहते-कहते उसक ओंठ सूख गए। वह चाहकर भी 'डियर' या 'प्यारी' कहकर हंसा को संबोधित कर नहीं सका और जैसे अचानक ही कोई काम याद हो आया हो, बिना हंसा के उत्तर की प्रतीक्षा किए ही, घर की तरफ वापस चल दिया।\nहंसा का मायका समीप के ही गाँव में है। दोपहर को ही हंसा चल पड़ी, तो शंकरसिंह उसे बार-बार कहता रहा कि - 'आज सोमवार है, हंसा? बुधवार तक जरूर लौट आना...' मगर न तो यह बता सका कि यह तो कल सवेरे ही दिल्ली को चला जाएगा और न यह कि - 'बुध को लौट आना, बृहस्पतिवार को दिल्ली रवाना होंगे।'\nबुझे-बुझे मन से शंकर सिंह उसे गाँव के तालाब के पास तक छोड़ने चला आया। पानी से भरे तालाब में पेड़ों से गिरे पत्ते तैर रहे थे। आस पास पक्षियों का चहचहाना था और इसकी गूँज तालाब की धूप में झिलमिलाती सतह पर प्रतिबिंबित होती जान पड़ती थी...।\nमगर शंकरसिंह को लगा, उसके अंदर का सरोवर तो आज एकदम सूख गया... हंसा को साथ ले जाने, उसे दिल्ली दिखाकर चकित करने तथा स्वयं की आकांक्षा का जीवन जीने की जो कामनाएँ वह अब तक करता रहा, वो सब हंसों की सी कतार बाँधे, उसे अकेला छोड़ती जाने कहाँ को उड़ चली हैं। उसे लगा कि ज्यों-ज्यों हंसा आगे बढ़ रही है, त्यों-त्यों उसके भीतर की वीरानी बढ़ती जाती है।\nकुछ कदमों तक हंसा थोड़ा आगे बढ़ती और फिर मुड़कर शंकरसिंह को देखती। उसका अनुराग आँखों में झिलमिलाता भासित होता था। सास घर के आँगन में ही खड़ी उसे विदा होते देख रही थी। देवर किशन उसके साथ-साथ चल रहा था, मगर जिस तरह का वातावरण था, उसमें जैसे बाकी सारी वस्तुओं की उपस्थिति नगण्य ही जान पड़ती थी। यों ही धीरे-धीरे आगे बढ़ती, आखिर वह मोड़ के पार निकल गई।\nहंसा का दिखाई पड़ना बंद होते ही, उसे लगा कि देखते-देखते एक पहाड़ी नदी उसकी आँखों से जाने कब तक को ओझल हो गई है और पीछे छूट गई है, सिर्फ उसके ओझल हो चुके होने की आवाज...